با به که‌وچکێک ئاو وه‌مه‌له نه‌که‌وین. برایم جەهانگیری\nبا حیزبه‌کان و خه‌ڵک له‌به‌رامبه‌ر یه‌ک رانه‌گرین. هه‌ڵبژاردن ته‌واو بوو و هه‌ر وه‌ک پێشبینی دواساته‌کانی ته‌بلیغات و ئاڵوگۆڕه‌کانی حاڵ و هه‌وای هه‌ڵبژاردن، خه‌ڵک به هۆی ئه‌وگؤرانکاریانه و فێڵ و ته‌ڵه‌که‌ی رێژیم و ره‌نگه به‌شێکیشی به هۆی ئه‌وه که لایان وایه به هاتنی رووحانی\nبه ڕواڵه‌ت ریفۆرمیست ده‌توانن به‌شێک له‌و مه‌ینه‌ت وگرانیی و بێکاری و گوشاری هه‌مه لایه‌نه‌ی رێژیم له سه‌ر خۆیان که‌م بکه‌نه‌وه ده‌نگیان داوه به رووحانی و که ئه‌وه‌ش له دیدی منه‌وه ئه‌وه نه خه‌یانه‌ته و نه دژایه‌تی کردنی حیزبه‌کان.\nبه‌ر له هه‌موو لیکدانه‌وه‌یه‌ک ده‌بێ هه‌موو لایه‌ک باوڕ به‌وه بێنن که ئیتر زه‌مانی ئه‌وه به‌سه‌ر چووه هه‌ر حیزب و هه‌ر رێکخراوی سیاسیی ئه‌ویش له هه‌لوومه‌رجی وا دژوار دا که له ناو خۆ و له ناو خه‌ڵکی خۆیدا نه‌بێ، بریار ده‌ر بێ و خه‌ڵکیش به‌ڵێیان بۆ بڵێن. راستیه‌که‌ی ئه‌وه‌یه که ئێمه وه‌ک خه‌به‌ر و هه‌واڵی ناوخۆی کوردستان ئاگاداری ئه‌و گوشاره بێ ئه‌ژمارانه‌ین که له‌سه‌ر هاونیشتمانانی ناوخۆی کوردستان هه‌یه به‌ڵام هه‌ستی پێ ناکه‌ین، ئه‌وه راستییه‌که و هۆکاره‌که‌شی ده‌گه‌ڕیته‌وه بۆ ئه‌وه‌ی که ئێمه‌مانان له ده‌ره‌وه ده‌ژین و 90 له سه‌دی ئه‌و ناله‌باریانه‌ی ژیانی خه‌ڵکی ژێر ده‌سه‌ڵاتی رێژیمی ئیسلامی هه‌ست پێناکه‌ن و نیمانه. که واته بڕیار دان له شوێنی وا دا هه‌م ئاسانه وهه‌میش ده‌بێ چاوه‌ڕانی بین که جیاوازی بۆچوون و بیر کردنه‌وه هه‌بێ. ئه‌و جار من هه‌رگیز پێم وانیه ته‌نانه‌ت ئه‌وانه‌ی له تاران و له شاره غه‌یره کورده‌کانیش به‌شداری هه‌ڵبژاردنیان کردووه ئه‌وه لایه‌نگری نیزام و ولایه‌تی موتڵه‌قه‌ی فه‌قین؟ بۆ سه‌لماندنی ئه‌و راستیه سه‌یری خۆپێشاندانه‌کانی دوای هه‌ڵبژاردن و ده‌نگ هێنانه‌وه‌ی رووحانی بکه‌ن که لایه‌نگرانی ئه‌و مه‌لایه به سه‌ما و گۆرانی ته‌واو مه منووعه ! خه‌ریکی خۆ نیشاندان وشادی ده‌ربڕینن!\nمن وه‌ک خۆم له هه‌وه‌ڵه‌وه و له وتووێژ ده‌گه‌ڵ ده‌نگی کوردی ئه‌مریکا و کوردستان و کورد داکوتوومه و ئێستاش له سه‌ر ئه‌و باوه‌ڕه‌م که هه‌ڵبژاردنی سه‌ره‌ک کۆماری له ئێران دا پێوه‌ندی به کورده‌وه نییه و خۆزگه رۆشه‌نبیره کورده‌کان و حیزبه‌کان هه‌وڵی ئه‌وه‌یان دابا که ئه‌و زه‌مینه‌یه‌و ئه‌وهزره له ناو کومه‌ڵگای کوردی دا بڵاو که‌نه‌وه که ئه‌و هه‌ڵبژاردنه نه بۆ کورده و نه له‌هیچ باریکه‌وه پێوه‌ندی به ئێمه‌وه هه‌یه . ئێستا ئه‌و فکره‌یه چه‌ندی زه‌مان ده‌وێ و یان نا ئه‌و مه‌سه‌له‌یه‌کی دیکه‌یه به‌ڵام کاره‌که له جێی خۆیدایه چون کورد به ڕاستی له هه‌ڵبژاردنی سه‌ره‌ک کۆماری له ئێران دا زۆر به ئاشکرا هه‌موو مافه‌کانی پێشێل کراوه و وه‌لانراوه.\nکه بێینه سه‌ر ته‌حریم دیسان ئه‌وه‌ی که حیزبه‌کان کردیان کاری دروستیان کرد، ته‌حریم کردنی هه‌ڵبژاردنێک که هییچ ئاسه‌وارێکی دیمۆکراتیکی تێدا نییه و به زه‌ڕه‌بین بۆی بگه‌ڕێی تاقه یه‌ک خاڵی هه‌ڵبژاردنێکی ئه‌وڕۆیی و ئازادی تێدا نابینییه‌وه چۆن ده‌کرێ به‌شداری تێدا بکه‌ی؟ ئایا هه‌ر چوونکێ خه‌ڵک ده‌نگیان داوه که‌واته حیزبه‌کان هه‌ڵه‌ن و له مه‌یدان چوونه ده‌ر و خه‌ڵک به قسه‌یان ناکات؟ یان ئه‌و هۆکارانه‌ی له سه‌ره‌وه باسکران له‌و مه‌سه‌له‌یه دا ده‌خیلن؟ ئه‌گه‌ر وابێ خۆ هه‌ڵبژاردنه‌کانی سه‌ره‌تای دامه‌زرانی ئه‌و رێژیمه نه‌کبه‌ته هه‌ر کورد ده‌نگی نه‌دا ده‌نا ئه‌وانی دی به لێشاو ڕوویان کرده سه‌ندووقه‌کانی ده‌نگدان و مۆری سه‌لماندنیان له " جمهوری اسلامی" نه یه‌ک وشه زیاتر و نه یه‌ک وشه که‌متر دا ئایا چاکیان کرد؟ ئایا له چه‌ند ساڵی رابردوو و له کاتی ده‌سه‌ڵاتی سه‌دام و سووریا دا هه‌ڵبژاردنه‌کان و ده‌نگ دانه‌کان به میلۆن خه‌لکیان نه‌ده‌برده سه‌ر سندووقه‌کانی ده‌نگدان و سه‌دام و به‌شار ئه‌سه به رێژه‌ی زیاتر له 95 له سه‌دی ده‌نگه‌کان نه‌ده‌بوون به سه‌ره‌ک کۆمار؟\nله‌گه‌ڵ هه‌مووی ئه‌وانه دا با پشوومان له‌سه‌ره خۆ بێ، جارێ هێشتا رووحانی هیچی نه‌کوتووه و بۆ منی هۆگری کار و باری سیاسیی ئه‌وه‌نده کافی نییه" من به عهدی که با مردم بسته‌ام پایبندم"! خاته‌میش به ده‌یان میلۆن ده‌نگی زۆر شێلگیری له پشت بوو که چی دیتمان پیاوی مه‌یدانی سیاسه‌ت نه‌بوو. زۆر به هاسانی ته‌سلیمی گوشاری سپا و وه‌زاڕه‌تی ئیتلاعات بوو و پشتی له خه‌ڵک و له خواسته‌کانی خه‌ڵک کرد. با په‌له نه‌که‌ین و با به که‌وچکێک ئاو وه‌مه‌له نه‌که‌وین. هیوادارم بۆچوونی مه‌مانان به درۆ ده‌ربچێ و رووحانی بتوانێ گورانکاری پێویست له‌و ساختاره ئه‌منیه‌تی و پۆلیسییه دا بکات که ته‌نیا ئه‌وه‌یه رێگای ئاڵوگوڕی جیددی و ئه‌ساسی له‌و نیزامه دا خۆش ده‌کات. ئه‌گه‌رچی به بڕاوی من رووحانی ته‌نیا پیاوی سیاسه‌تی ده‌ره‌وه‌یه و له سسیاسه‌تی ناوخۆ دا چی وا له‌وانی پێش خۆی چاکتر نابێ، ئه‌و به ستراتیژی رزگاری حکوومه‌ت له‌و قه‌یرانه‌ی تێی که‌وتووه و که زیاتریش له‌سه‌ر مه‌سه‌له‌ی چه‌کی ئه‌تۆمیه سینگی داوه‌ته پێش نه‌ک چاکسازی له داڕشتی ئه‌و سیسته‌م و ده‌سه‌ڵاته‌دا.


كوڕەكەی عەلی باپیر، چی دەڵێ؟ بە كێ دەڵێ؟\nڕێبوار شارەزوری - دابڕان\n"لە ئاسمانم پرسی بۆ لە خاکی ئێمە مەگەر کەم دەنا باران نابارێ؟\nئاسمان ڕووی لێم مۆنکرد و لێمهاتە گۆ، گوتی خاکی ئێوە زبڵگەیە؛ هەڕەمی قوڕینەی چەندان بەچکە فیرعەون و هێلانەی هەزاران شەمشەمەکوێرەو تەپۆیە.\nخاکی ئێوە بۆ کەمینەیەك بەهەشتیانە، زۆربەشتان بۆ قومێك ئازادیی و پارویەکی حەڵاڵ لە ڕووحدانە.\nتاوانەکانتان توند دوو چاوی منیان گرتووە، هەرچەند دەبارێنم، فرمێسك بۆ کەسە پاکەکانتان دەڕژێنم بەس پێتان ناگا، بەرپرسەکانتان لەنێوان من و ئێوە وەك پەرژینن، تا ئەو فیرعەونانە لەنێوتاندا مابن، مەگەر بەس قوڕتان بۆ ببارێنم.\nشەریف عەلی باپیر"\nئەم نوسينەى سەرەوە، شەریف عەلی باپیر، كوڕی ئەمیری چەندینساڵەی كۆمەڵی ئیسلامیی كوردستان، لە پۆستێكیدا لە تۆڕی كۆمەڵایەتی فەیسبوك، بڵاوى كردۆتەوە.\nئەم وتانەی شەریفی كوڕی مامۆستا عەلی باپیر لەكاتێكدایە كە ناوبراو، كوڕی یەكێك لەسەركردە دیارەكانی یەكێك لە حزبە ئیسلامییە حوكمڕانەكانی هەرێمی كوردستانە كە لەو ڕۆژەوەی لەسەر تەختی كورسی ئەميريی حزبەكەى دانیشتوە، بۆ تەنها جارێك و ڕۆژێكیش چۆڵی نەكردووە، ئەمە سەرەڕای چەندین گلەیی و گازندەی حزبی و دروستبونی ناكۆكی و تەنانەت جیابونەوەی باڵ لە لەناو كۆمەڵدا لەسەر ئەو "تاكە كورسييە"ى كە بە ماڵی دنيا ناوى دەبەن.\nكاك شەریف هەم لەحزبەكەی خۆیاندا كەس و بەرپرسی یەكەمن و هەم حزبەكەشیان لەناو حكومەتدا بەشدارن و وەزارەتیشیان هەیە و تەنانەت لەهەردوو پەرلەمانی كوردستان و عێراقیش، لەپشكی كۆمەڵی ئیسلامی، پەرلەمانتاریان هەیە.\nلەگەڵ ئەوەشدا، شەریف و خێزانەكەیان زۆر شەریفانە و بە خۆشگوزەرانیی لەدەرەوە و ناوەوەی وڵات ژیان بەڕێ دەكەن و لەموڵك و ماڵ و پارەو داهات و خەرجی، لەهیچ خزمەتگوزارییەكیان كەم نیە، بۆيە كەم تازۆر پەیوەندییان بەژیانی گەنجی كوردستانەوە نیە و ناتوانن وێنای خۆیان وەك ئەوان بكەن، یاخود وەك دەمڕاستی گەنج و خەڵكی كەمدەرامەتی كوردستان بدوێن.\nكاتێك شەریف باسی فیرعەونەكان و شەمشەمەكوێرەكانی كوردستان دەكات، دەبێت زیاتر ڕووی پۆستی فەیسبوكەكەی لە كامانە بێ؟ ئەگەر لەگەڵ بەرپرسە گەندەڵ و پارەخۆرە حزبی و حكومییەكانی هەرێمی كوردستانی بێت، دەستی خۆش، زۆرینە هاوڕان، بەڵام ئەو بەرپرسانەی بەناوی خوا و ئاین و وەكیلیی خواو حزبایەتی بەناوی خواوە گەندەڵی دەكەن، تاوانەكەیان لەلای خوا گەورەترە، یان ئەوانەی ناوی خوا ناهێنن؟! یان كاكە شەریف هەر لە هەڕەتی گەنجییەوە ڕێچكەی باوكی گرت و هاتە گۆ، بەناوی خوا و ئاسمانەوە قسان بكات و خۆی و ئەوان لە هەموو گەندەڵی و نادادییەك بێ بەری بكات!\nهەر لەو كورتە نوسینەدا، كوڕی ئەمیری یەكێك لەحزبە ئیسلامییەكان، بەناوی ئاسمانەوە، گلەیی دەكات! و دەڵێت: "خاكی ئێوە، مەبەست لێی كوردستان، بۆ كەمینەیەك بەهەشتە"، ئەم وتەیە ڕاستە، جوانە، دروستە... بەڵام كاتێك كاریگەریی دەبێت و دەبێت بكرێت، كە قسەكەر لەزۆرینە بێت و بەهەشتێكی لەم دنیا بۆ نەسازێندرابێت، ئەگەرنا، نەكرێت باشترە.\nدواتر دەڵێت: "زۆربەتان بۆ قومێك ئازادی لەڕوحدانە"، لێرەدا كاك شەریف كە زۆر بە "ئازادانە" نوسيويەتی، مەبەستى ئەوەیە دەسەڵاتی حوكمڕانی هەرێم، ئازادی بەرتەسك كردۆتەوە، ئازادی بیروڕا نیە، ئازادی ڕادەربڕین نیە، تەنانەت قومێك ئازادیش نیە! ئێمە لێی دەپرسین، چاوێكت بە كتێب و نوسینەكانی مامۆستای باوكتا خشاندۆتەوە؟ گوێت لە وتارەكانی گرتوە؟ بزانە كە ئەو، بەڵێ ئەو، دەڵێت: دیموكراسی كوفرە، پەرلەمان، كە یەكەم سمبولی دیموكراسییە، ئەویش كوفرە، كەواتە لەبارەی ئازادیی و چەمكە نزيكەكانيەوە، پێویستە زیاتر ڕاوێژ لەگەڵ باوكت بكەیت، پاشان بنوسیت.\nلەبەشێكی تری وتارە گلەیی ئامێزەكەیدا لە گەل و دەسەڵاتی كوردستان، شەریف بەناوی ئاسمانەوە، دەڵێت: "بەرپرسەكان وەك پەرژین و ڕێگر وان لەبەردەم من و ئێوە، تا ئەو فیرعەونانە مابن مەگەر قوڕتان بۆ ببارێنم!"\nئێمەش دەڵێين، لەكوێی قورئان و حەدیسدا خوا داوای لە مامۆستا عەلی باپیرو هاوحزبەكانی و هەموو ئیسلامی سیاسی كردووە حزبی سياسی دابمەزرێنن بەنوێنەرایەتی خوا و بەناوی خوا، لەكوێدا فەرمويەتی سياسەت بكەن بەناوى منەوە؟، لەكوێدا فەرمویەتی وەرنە سەر شاشەكان باس لە خەوێكی هاوشێوەی وەحی بكەن بەناوی منەوە؟، لەكوێدا فەرمویەتی بچنە ناو پرۆسەیەكی حەرام و كوفرەوە، ئەگەر لە بەرژەوەندی خۆتان و دەسەڵات و كورسییەكەتان بو؟! بۆيە ئەگەر پێت وايە ئاسمان بيەوێت قوڕ ببارێنێت، ڕەنگە بەشێك لەهۆكارەكەى، ئەگەر هەموى نەبێت، لە ئازيزەكانی ئێوەبن.\nسەير لەوەدايە، لەسەر دەربڕينی بيروبۆچونە ئازادەكانی، شەریف عەلی باپیر، لە یەكێك لە پەیجەكان لەتۆڕی كۆمەڵایەتی فەیسبوك، بە كۆمێنتێك وەڵامی ئەو كەسانەی داوەتەوە كە كۆمێنتیان بۆ نوسیوە و بيروبۆچونی خۆيان دەربڕيوە، دەڵێت: "کە کۆمێنتەکانیان دەخوێنمەوەو دەبینم چۆن خەڵکێکن پڕن لە تاریکیی و ناڕۆشنبیری و جنێو، ئەوجا تێدەگەم بۆ خوا ئەو فیرعەونانەی لێکردوون بە کەڵەگا. لێك پیرۆزبن."\nلە كۆتايی كۆمێنتەكەيدا كە دەڵێت "ئەوجا تێدەگەم بۆ خوا ئەو فیرعەونانەی لێکردوون بە کەڵەگا."، هەر لەوێدا بڕياردەدات و يەكلاى دەكاتەوە كە خوا سزاى گەلی كوردى داوە، پاشان كە دەڵێت "لێك پیرۆزبن." لەوێشدا هيواى ژيانێكی ناخۆش و پڕ لە مەينەتی بۆ هەموو ئەو كەسانە دەخوازێت كە كۆمێنتيان نوسيوە!.\n"بەپێی بۆچونی نوسينەكەى خۆى".\nوەهمی ژیانی شایستە لەنێو كلتوری نائەقڵانیدا\nفیلمێك هیندۆسەكان توڕە دەكات\nدوو ژنی دیكەی ئێزدی لەدەستی داعش رزگاركران


ستراکتووری که‌ڕاکته‌ری فاشیزم ..\nبۆ ئه‌وه‌ی له ڕه‌گه‌وه تێبگه‌ین، که بزانین فاشیست چییه، پێویسته له ڕه‌گه‌وه ده‌ست پێبکه‌ین. ڕه‌گی فاشیستیش وا له‌ناو شێواندنی حه‌ز و ویسته بیۆلۆگییه‌کانی مرۆڤدا، که له ڕێگای کولتوور و په‌روه‌رده‌وه سه‌رکووتده‌کرێن و ده‌شاردرێنه‌وه. حه‌ز و ویسته بیۆلۆگییه‌کانی مرۆڤ بریتیین له:\n1. حه‌ز و ویستی ئێنترۆپیی ئێکسپۆرت "Entropieexport". ئێنترۆپیی چه‌مکێکی یۆنانیی کۆنه و به واتای کردنه‌ناو و گۆڕانپێداهێنان. ئێنترۆپیی بریتییه له سیستێمێکی تێرمۆدینایک. بریتییه له قه‌واره‌ی سیستێمێکی فیزیکیی، که له په‌یوه‌ندییدایه له‌گه‌ڵ کۆمه‌ڵێک سیستێمی تردا. بۆ نموونه کاتێک مرۆڤ برسیی ده‌بێت، به‌هۆی برسییبوونه‌که‌یه‌وه له‌یه‌ککاتدا چه‌ند سیستێمێکی بیۆلۆگیی چ له په‌یوه‌ندییدان له‌گه‌ڵ یه‌کترییدا، چ کاریگه‌رییان له‌سه‌ر یه‌ک هه‌یه، چ کاردانه‌وه‌ی جیاوازیان له‌گه‌ڵ برسییبوونه‌که‌دا هه‌یه. بۆ نموونه فیزیکییه‌ن، کیمیکیییه‌ن و ده‌روونییه‌ن.\n2. حه‌ز و ویستی گۆڕینه‌وه‌ی ئێنه‌رگیی له‌گه‌ڵ ده‌وروبه‌ردا.\n3. حه‌ز و ویستی هه‌سته‌کییانه بۆ کاردانه‌وه له‌گه‌ڵ ژینگه‌دا.\n4. حه‌ز و ویستی گه‌شه‌کردن.\n5. حه‌ز و ویستی خودبه‌رهه‌مهێنان، ئه‌قڵانیی و کولتووریی و خستنه‌وه‌ی نه‌وه.\nهه‌ر سیستێمێکی بیۆلۆگیی خاوه‌نی فونکسیۆنێکی تایبه‌تی خۆیه‌تی. ئابراهه‌م هارۆڵد ماسلۆ "Abraham Harold Maslow"، که به باوکی ده‌روونناسیی هومانیتێت ناسراوه، خاوه‌نی مۆدێلێکه، که به مۆدێلی حه‌ز و ویسته پیرامیدییه‌کانی ماسلۆ ناسراوه. له حه‌ز و ویسته باسیسه‌که‌ی ماسلۆدا سێ پله‌ی گرنگ ده‌بینرێت، که بریتییه له:\n1) حه‌ز و ویستی جه‌سته‌یی (هه‌وای خاوێن، گه‌رمیی، ئاوی خاوێن، خواردنی ته‌ندروست، خه‌و و حه‌وانه‌وه.\n2) حه‌ز و ویستی دڵناییی (خانوو و ماڵ، پارێزگاریی له مه‌ترسیی، ڕێکخستنی یاسا و ڕیتواله‌کانی.\n3) حه‌ز و ویستی په‌یوه‌ندییه کۆمه‌ڵایه‌تییه‌کان ( هاوڕێ، جووتبوون "دوانه‌ی پێکه‌وه، خۆشه‌ویست یان ژن و مێرد"، خۆشه‌ویستیی، خۆشویستنی ئه‌وی تر، سێکسوالیتێت، به‌ته‌نگه‌وه‌هاتن، گفتووگۆکردن.\nله فونکسیۆنی هه‌ر بوونه‌وه‌رێکدا پێویسته جه‌سته و زین و ڕۆح پێکه‌وه کار بکه‌ن، به‌ڵام مرۆڤ تاکه بوونه‌وه‌ره له سروشتدا، که زیانی به‌م فونکسیۆنانه‌ی خۆی گه‌یاندووه. حه‌ز و ویسته بیۆلۆگییه‌کانی مرۆڤ، به یاسای فونکسیۆنه بیۆلۆگییه‌کان کار ناکات. به گشتیی له سه‌رتاسه‌ری جیهاندا کولتوور ده‌سته‌ڵاتێکی گه‌وره‌ی به‌سه‌ر فونکسیۆنه بیۆلۆگییه‌کانی مرۆڤدا هه‌یه، به‌شێوه‌یه‌ک، که به‌شێکی گه‌وره‌ی حه‌ز و ویسته بیۆلۆگییه‌کان یان ده‌شاردرێنه‌وه یان به نهێنیی پراکتیزه ده‌کرێت.\nبه‌مشێوه‌یه ده‌بینین، که هه‌موو شاردنه‌وه‌ی هه‌ر حه‌ز و ویستێکی بیۆلۆگیی مرۆڤ، ده‌بێته هۆی لێکه‌وتنه‌وه‌ی یه‌که‌یه‌ک یان چینێک له که‌ڕاکته‌ری مرۆڤ، که خۆی له فۆڕمێکی تووندوتیژ و سادیستدا پیشان ده‌دات. هه‌ربۆیه به تێڕوانینه ڕایشییه‌که، ناکرێت فاشیسمووس وه‌ک ئیدیۆلۆگیی یان وه‌ک ڕه‌فتاری تاکه‌کان یان نه‌ته‌وه‌کان یاخوود هه‌ر ئیتنێکی سیاسیی گرووپه‌کان ته‌ماشا بکرێت. ڕایش هه‌مانکات شیکردنه‌وه‌ی ئۆکۆنۆمیی کۆمه‌ڵایه‌تیی ڕه‌تده‌کاته‌وه، ئه‌مه ئه‌و کێشه کۆمه‌ڵایه‌تییه ئۆکۆنۆمییه‌یه، که ئێستا له باشووردا ڕۆشنبیری کورد قسه‌ی له‌سه‌ر ده‌کات. ئه‌گه‌ر ئێمه ته‌ماشای چینی ده‌ره‌وه‌ی کۆمه‌ڵایه‌تیی کورد له باشووردا بکه‌ین، ئه‌وا کۆمه‌ڵێک یه‌که‌ی کۆپه‌راتیڤیی ده‌بینین، که به‌هیچ شێوه‌یه‌ک هیچ په‌یوه‌ندییه‌کیان له‌گه‌ڵ ناوکی بیۆلۆگیی که‌سه‌کاندا نییه. ته‌واوی ئه‌م حه‌ز و ویسته بیۆلۆگییانه‌ی تاکی کورد وا له‌ناو چینێکی تردا، چینێکی ناوه‌ندی که‌ڕاکته‌ری تاکه‌کان، که ڕێگای خۆی به تووندوتیژیی، سادیسمووس، حه‌ز و تووندوتیژیی سێکسوال، حه‌زی داگیرکردن و ئێره‌یی ده‌کاته‌وه. "ئه‌و شه‌ش که‌سه‌ی، که ده‌ستدرێژیی سێکسییان کردبووه سه‌ر کچه شانزده ساڵه خۆرئاواییه‌که، نموونه‌یه‌کی ئاکتوێلی ئه‌م ڕاستییه‌ن". ئه‌م ئیمپولسانه له‌ناو تاکدا فه‌رمانڕه‌وان. له مۆدێله‌که‌ی فڕۆیددا، مۆدێلی ستراکتووری که‌ڕاکته‌ر. ئه‌م چینه ناوه‌نده بریتییه له شاردراوه‌کان. ئه‌گه‌ر مرۆڤ ماسکه‌ی کولتوور دابگرێت، به‌بێ گوێپێدانه ئه‌وه‌ی له چ ده‌ڤه‌رێکی ئه‌م جیهانه‌دا ده‌ژیی، ئه‌وا ئه‌وه‌ی ده‌یبینین بریتیی ده‌بێت له چینێکی که‌ڕاکته‌ری پێرڤێرز و سادیست. به‌مشێوه‌یه تاک ده‌بێت له‌وه تێبگات، که فاشیسمووس، فاشیزم، به‌هیچ شێوه‌یه‌ک پارتێکی سیاسیی نییه، به‌ڵکوو تێگه‌یشتنی تاکه له شێوه‌یه‌ک ژیان و هه‌ڵوێسته‌کانی مرۆڤ به‌رانبه‌ر به کار و خۆشه‌ویستیی و زانین. سه‌رنجڕاکێشتریین خاڵ لێره‌دا له دۆسیه‌ی فاشیسمووس له باشووردا بریتییه له قووتبوونه‌وه‌ی بزووتنه‌وه‌ی گۆڕان و تۆڵه‌ریزه‌کردنی کۆمه‌ڵێک ڕه‌وتی ژیان و سیاسیی به ناوی لیبڕاڵیه‌ته‌وه و سه‌رکووتکردنی حه‌ز و ویسته بیۆلۆگییه‌کانی مرۆڤی کورد، به‌بێئه‌وه‌ی هیچ که‌س درکی پێبکات.\nیۆنانی کۆن بریتییه له چاوگه‌یه‌کی گه‌وره‌ی زانستیی، هه‌ربۆیه هه‌میشه بۆ تێگه‌یشتن و ئه‌نالیزه‌کردن ده‌گه‌ڕێینه‌وه بۆی. له میتۆلۆگیی یۆنانی کۆندا "کرۆنۆس،Chronos" بریتییه له خودای کات. ئه‌و زینێک ده‌دات به وێنه‌ی تێپه‌ڕبوونی کات له ژیانماندا. هه‌ربۆیه لێره‌دا من "Chron" به‌کارده‌هێنم بۆ ئه‌وه‌ی له گۆڕانکارییه‌کانی "من"، تێبگه‌م. "من"، وه‌ک ئینستانسێکی ده‌روونیی، له مۆدێلی ستراکتووری ده‌روونیی تیۆرییه‌که‌ی فڕۆیددا ڕۆڵێکی گه‌وره له گۆڕانکارییه‌کانی که‌ڕاکته‌ردا ده‌بینێت. ئه‌و مرۆڤانه‌شی، که نه نۆیرۆتیکن و نه پسیشۆتیکن به ڕێکخستنێکی که‌ڕاکته‌ری شرۆنییدا تێده‌په‌ڕن. لێره‌دا پرسیار ئه‌وه‌یه، که چیی وه‌ها ده‌کات ڕێکخستنی که‌ڕاکته‌رێک، شرۆنیی بکه‌وێته‌گه‌ڕ؟ گه‌ڕان به‌دوای به‌دوای شێواندنی که‌ڕاکته‌ردا، گه‌ڕانێکی قوڵه، که به‌رده‌وام زیاتر به‌ره‌و قوڵاییمان ده‌بات. گرفتی گه‌وره ئه‌و کاته ده‌ستپێده‌کات، که تاکێک خۆی پانز کردبێت و ڕێگا نه‌دات به‌هیچ شێوه‌یه‌ک بچیته ناویه‌وه، که لێره‌دا نموونه‌کانی وه‌ک که‌ڕاکته‌ری نارسیست و بۆرده‌رڵاین، دوو نموونه‌ی ئاکتوێلی کۆمه‌ڵگای کوردیین. هه‌موو پانزێکیش "دیوارێکی ڕه‌ق و پۆڵایین به ده‌وری که‌ڕاکته‌ردا"، خاوه‌نی زینی خۆیه‌تی، زینی پانزیش بریتییه له پاراستنی "من". تاکی پانزکراو لێره‌دا له ڕێگای دیوارێکی ڕه‌قه‌وه چێوه‌یه‌ک بۆ جوڵه‌ی ده‌روونیی خۆی دروستده‌کات. گه‌ڕان به دوای "من"دا، گه‌ڕانێکی جه‌هه‌ننه‌مییه بۆ تاکی پانزکراو، بۆ تاکێکی نارسیست، که به‌هۆیه هه‌میشه له تاقیکردنه‌وه‌ی چه‌ندیین جۆر بواردایه، بۆ نموونه ئه‌لکۆهۆل، نارکۆ "مادده‌ی هۆشبه‌ر"، سه‌ما و ئاهه‌نگی شه‌وانی درێژ هه‌تا به‌یانیی ، که به‌هۆیه‌وه بگات به "من"ی خۆی و نایدۆزێته‌وه.


ئە‌م ئە‌شکە‌وتە کە لە باکووری ڕۆژئاوای کێوە‌کانی زاگرۆس، لە کوردستانی عێراق ھە‌ڵکە‌وتوە، خاوە‌ن کۆمەڵێک ئاسە‌واری کۆنی نە‌ناسی زۆر پاراو لە چاخی کۆن بە‌ردی ناوە‌ندی ھە‌تا دوایییە‌کانی نوێ بە‌ردییە. ئە‌م ئە‌شکە‌وتە دەکەوێتە قەزای مێرگەسۆر و سەر بە پارێزگای ھەولێرە. ٢٢٠٠ پێ بەرزە لە ئاستی ڕووی زەریاوە، دەکەوێتە سەر بەرزایی لوتکەی چیای برادۆست و مێژووی ئەم ئەشکەوتە دەگەرێتەوە بۆ سەردەمی بەردینی کۆن بۆ ٨٠٠٠٠ ساڵ بەر لە زایین و بە کۆنترین و گەورەترین ئەشکەوت دادەنرێت لە عێراقدا. لە بەرزایی (١٨ م) و درێژایی (٤٠ م) و پانایی (٢٧ م) کە فراوان دەبێت بۆ ناوەوە تا دەگاتە نزیکایی (٦٠ م). لە ساڵی ١٩٥١ تا ١٩٦١ ھەڵکۆڵینی سەرەتایی تێدا کراوە لەلایەن زانا (ڕالف سولیکی) بە پاڵپشتی بەڕێوەبەرایەتی گشتی شوێنەوار لەو کاتەدا، ئەم ھەڵکۆڵینەش تەواو نەکراوە و لە ئەنجامی ئەم ھەڵکۆڵینەش چوار چین دۆزراوەتەوە.\nدیتنە‌وی کۆمە‌ڵێک ئێسکی مرۆڤە‌کانی نیاندەرتاڵ ئە‌م ئە‌شکە‌وتە، وەک خاڵێکی گرینگ ڕە‌چاودە‌کرێ لە لێکۆڵینە‌وەکانی چاخی کۆن بە‌ردی زاگرۆس و ڕۆژھە‌ڵاتی ناوە‌راست. ئە‌م دۆزرانە‌وەیە ڕە‌نگ دانە‌وەیە‌کی زۆری ھەبوو بوو: تا ئە‌و ڕادە‌یە کە نیوی شانە‌دە‌ر بۆ کۆنینە‌ناسە‌کان و تە‌نانە‌ت بۆ خە‌ڵکی ئاسایی و بیر ھێنە‌رە‌وی نیاندەرتاڵە‌کان بووە و ھە‌یە. بە‌ڵام دە‌سکە‌وتە‌کانی شانە‌دە‌ر تە‌نیا تایبە‌ت نییە بە ئاسە‌وارە‌کانی چاخی کۆن بە‌ردی. بڵاوبونە‌وی کتێبی «گۆڕستانی سە‌رە‌تای نوێی بە‌ردی شانە‌دە‌ر» لە لایە‌ن سولکی و ھاوکارانی نیشان دە‌ری ئە‌و ڕاستییە‌یە کە ئاسە‌وارە کۆنینە‌ناسییە‌کانی دوای چاخی کۆن بە‌ردیش، زۆر شتی ھەبوو گوتن پییە. ئە‌م کتێبە بریتییە لە دە‌سکە‌وتی لێکۆلینە‌وی ئاسە‌وارە‌کانی گۆڕستانی توی (ب١)ی سە‌ردە‌می سە‌رە‌تای نوێ بە‌ردی کە لە دوایین ڕوژە‌کانی کۆتایی وەرزی دەرکەوتنی زانستی (١٩٦٠) لە ئە‌شکە‌وتی شانە‌دە‌ر دۆزرایە‌وە.\nگۆڕستانی ناو براو لە قوڵایی یە‌ک مەتری لە بنی ئە‌شکە‌وتە‌کە بە درێژایی و پانایی ٦×٦ مەتر لە لای سە‌رە‌وەی ئە‌شکە‌وتە‌کە دیتراوە‌تە‌وە کە لە ئە‌نجامی ئە‌م ھە‌ڵکە‌ندنە‌دا ٢٦ گۆڕ بریتییە لە جە‌ستە‌ی ٣٥ مرۆڤ و دوای پشکنینێکی زۆر بۆ مردووە‌کان دۆزراوە‌تەوە.\nمردووە‌کان زیاتر بە شێوە‌ی گرمۆڵە و وەک مناڵ لە نێو سکی دایک دا نێژرابوون و زۆربە‌ی ھە‌رە زۆریان مناڵی ساوا و مناڵی گە‌ورە‌تر بوون. تە‌واوی گۆرستانە‌کە بە توێژێک لە گڵە سوورە و زیخی زە‌رد داپۆشرابوون. نزیک لە نیوە‌ی گۆڕە‌کان کەرەستەی مردوانیان لەگەڵ بوو کە بریتین لە: شتی ڕازێنە‌رە‌وە، ھێلکە شە‌یتان، کە‌رە‌ستە‌ی سازکراو لە ئێسکان، دە‌ستاری بە‌ردی و یە‌ک ملوانکە‌ی مسی. بوونی ئە‌م شتە مسییە، ڕە‌نگە نیشاندە‌ری بوونی جۆرێک پێوە‌ندی بازرگانی لەگەڵ ئاناتۆلی بێت. ئە‌م کۆمە‌ڵە ئیسکلیتی مرۆڤە بۆ یە‌کە‌م جار لە ساڵی ١٩٦٢ بە شێوە‌یە‌کی سە‌رە‌تایی لە لایە‌ن «خوان مؤنیزاگا» لە مززە‌خانە‌ی بە‌غدا لێکۆڵینە‌وەیان لەسەر کرا. «دنیس فرە‌مباخ»، مرۆڤ ناسی لە‌ش، لە ساڵی ١٩٦٩ بۆ دووە‌م جار بە سە‌ر ئە‌م کۆمە‌ڵە لاشە‌یە‌دا چووە کە ڕاپۆرتی ئە‌م لێکۆڵینە‌وەیە‌ی لە گۆڤاری «سومیر» بڵاوکرایە‌وە (١٩٧٠). «ئاناگنوستیس ئاگلاراکیس» ئە‌م لاشە مرۆڤانە‌ی وەک بە‌شێک لە تیزی پلە‌ی دکتۆرای خۆی ھە‌ڵبژارد و ساڵی ١٩٨١ بە سە‌ریان دا چووە و لێکۆڵینە‌وی لە سە‌ریان کرد. ئاگلاراکیس لە لێکۆڵینە‌وەکە‌ی خۆی دا سە‌رنجی زیاتری دا بە خە‌سارناسی لاشە‌کان و بەرنامە‌ی خۆراکی مرۆڤە‌کانی شانە‌دە‌ری لەگە‌ڵ کۆمە‌ڵگە‌ی سە‌رە‌تای نوێ بە‌ردی «چیای خە‌زینە» ھە‌ڵسە‌نگاند کە لە ڕۆژھە‌ڵاتی کرماشان دەسکەوت بوون. بە گوێرە‌ی لێکۆڵینە‌وەکانی ئاگلاراکیس، دانیشتووانی سە‌رە‌تای نوی بە‌ردی ئە‌شکە‌وتی شانە‌دە‌ر لە سە‌ردە‌مانێک دا توشی گرفتی بژێووی ھاتوون و ئاسە‌واری ئە‌م کە‌م بژێوییە لەسە‌ر لاشە‌ی مناڵەکان دە‌بینرێ. ئاسە‌واری ناسی زۆری ددانە‌کانی پێشی مرۆڤە‌کان، تە‌نانە‌ت لە لاشە‌ی لاوە‌کان دا نیشانگە‌ری بوونی خواردە‌مە‌نی وشک و میوە‌ی توێکل دارە لە بە‌رنامە‌ی بژێوی ئە‌و خە‌ڵکە‌دا.\nئازمایشی «ئیزوتوپ»ی ئە‌نجام دراو لەسە‌ر «کلاژن»ی دە‌رھێنراو لە شە‌ش لاشە، زانیارییە‌کی ڕوونترمان لە بە‌رنامە‌ی بژێوی دانیشتووانی سە‌رە‌تای نوێ بە‌ردی شانە‌دە‌ر لە یازدە ھە‌زار ساڵ پێش دا، دە‌خاتە بە‌ردە‌م. بە گوێرە‌ی ئە‌م دە‌سکە‌وتانە گیا، گیای ڕووە‌ک و میوە بە‌شی ھە‌رە زۆری خواردنی ئە‌وانە. بوونی ژمارە‌یە‌کی زۆر دە‌ستاری بە‌ردی، بوونی ئە‌م جۆرە بژێوییە کە بریتییە لە گیا و نیوکی ویشکی گیاکان بیت، ڕادە‌گە‌یینیت.\nسە‌رە‌ڕای ئە‌وەی کە نزیکەی نیو سە‌دە لە نێوان دەرکەوتنی زانستی ئە‌م گۆڕستانە و بڵاوبوونەوەی ڕاپۆرتە زانستییە‌کە‌ی جیاوازی ھە‌یە، بە‌ڵام ئە‌م لێکۆڵینە‌وانە زانستێکی شیاوی سە‌رنج ونوێ لەسە‌ر بارودۆخی لە‌ش، نە‌خۆشییە‌کان، جۆری ژیان، چۆنێتی ئاسە‌وارە مادییە‌کان و تە‌نانە‌ت بیر و ڕای کۆمە‌ڵگای سە‌رە‌تای نوێ بە‌ردی ئە‌م بە‌شە لە زاگرۆس دە‌خاتە بە‌ر دە‌م.\nبڵاوکرانە‌وەی ئە‌م کتێبە لەسەر دە‌سکە‌وتە‌کانی ئە‌شکە‌وتی شانە‌دە‌ر پێداگری گرتن دوبارە‌یە لەسە‌ر گرینگی ئە‌م شوێنە لە ڕوانگە‌ی لێکۆڵینە‌وکانی شوێنەوار ناسی بە‌ر لە مێژووی کوردستان. بێ شک دە‌سپێکردنی دوبارە‌ی لێکۆڵینە‌وەکانی شوێنەوار ناسی ئە‌م ئە‌شکە‌وتە بە کە‌ڵک وەرگرتن لە تە‌کنیک و شێوازی مۆدێرن، بنچ و بنە‌وانە تاریکە‌کانی دیکە‌ی ڕابردووی کوردستان ڕوون دە‌کاتە‌وە.\nپاشماوەی شانەدەری ١ پیاوێکی نێردەتاڵ بوو کە بە «ناندی» ناسراوبوو لەلایەن دۆزەرە ھەڵکۆڵەرەکانییەوە و تەمەنی لە نێوان ٣٠ بۆ ٤٥ ساڵان دەبوو کە بە تەمەنێکی زۆر دادەنرێت بۆ مرۆڤی نێردەتاڵ. پیاوی (شانەدەری ١) قەبارەی کەلەسەریی ١٦٠٠ سم٣ بوو، بەرزی باڵای ١٧٠ سم بووە و ھەروەھا جەستەی شوێنەواری شێواندنێکی سەختی پێوە دیاربووە. یەکێک بووە لەو چوار ئێسکەپەیکەرەی بەشێوەیەکی تەواو دۆزراونەتەوە لە ئەشکەوتەکەدا کە نارێکی تاسانی دەروونییان پێوە دیاربووە و لە باری پیاوی شانەدەری ١ دا بە ڕادەیەک ناڕێکییە دەروونییەکە سەخت بووە کە بووەتە ھۆی ئازار پێ گەیاندنی بەشێوەیەکی ڕۆژانە.\nنوێترین شیکاری شانەدەری ١ لەلایەن ئێریک ترینکاوس پرۆفیسۆری زانکۆی واشنتۆن و سباستیان ڤیلۆت دکتۆر لە (ناوەندی نەتەوەیی فەڕەنسی بۆ لێکۆڵینەوەی زانستی) پشتڕاستی دەکەنەوە کە گەشەکردنی پێکھاتەی شێوەی ئێسکی لە ڕێڕەوی گوێچکەی دا بووەتە ئەنجامی لەدەستدانی توانای بیستن بەشێوەیەکی سەخت. گەشەکردنی ئەم پێکھاتە ئێسکییە پیشاندەری دیاردەی (گەشەکردنی بە ئێسکبوونی نەزانراو - Of Diffuse Idiopathic Skeletal Hyperostosis - DISH) کە بە نەخۆشی فرۆستییەر ناسراوە. ئەم دەستنیشانکردنە وا لە شانەدەری ١ دەکات ببێتە کۆنترین نموونەی (ھۆمینین – Hominin) بەڕوونی پیشاندەری ئەم بارەیە و لێکۆڵەران پێکھاتە گەشەکردووە ئێسکییەکانیان لە چەندین شوێنی ئێسکەپەیکەرەکەدا دۆزیوەتەوە.\nلە ئەنجامی چاکبوونەوەی برینەکانی، شانەدەری ١ توانیوییەتی مەودایەکی کاتی باش بژی پێش مردنی و ئەگەر مرۆڤە نێردەتاڵەکان توانای ئەنجامدانی نەشتەرگەریان ھەبووبێت لەسەر شانەدەری ١ ئەوا دەیسەلمێنێت کە ڕێگاکانیان سەرکەوتوو بووە لە ھێشتنەوە و پاراستنی ژیان دا. ئەگەر وا دابنرێت لەو مەودا کاتییەدا ھەموو برینەکانی چاکبوونەتەوە ئەوا دەکرێت بگەینە ئەو دەرئەنجامەی کە ئەم تاکە (شانەدەری ١) بە زیندووی ھێڵدراوەتەوە لەبەر ھۆکارێکی دیاریکراو. زانا لە زانستی مرۆڤزانی دێرین دا (ئێریک ترینکاوس) پێی وایە کە شانەدەری ١ لەلایەن تاکەکانی دیکەوە یارمەتی دراوە بۆ چاکبوونەوە لە برینەکانی. بەھۆی برین و کاریگەرییە لاوەکییەکانی تاسانە دەروونییەکەیەوە ئەگەرێکی زۆر کەم ھەبووە پیاوی شانەدەری ١ توانای پەیداکردنی سەرچاوەی ھەبووبێت بۆ خێزانەکەی یان توانای بەخشینی ھەبووبێت بە کۆمەڵگەکەی بە شێوەیەکی واتادار و ئەمە دەمانگەیەنێتە ئەو بڕوایەی کە ئەم تاکە بە زیندووی ھێڵدراوەتەوە بەھۆی بەرزی پێگەی کۆمەڵایەتی لە کۆمەڵەگەدا یان ھەبوونی ڕێژەیەکی زۆر لە زانیاری کلتووری لەلای.\nپاشماوەی شانەدەری ٢ پیاوێکی نێردەتاڵ بوو لە تەمەنی ٣٠ ساڵی دا و بەڕێژەیەکی کەم ھەوکردنی جومگەکانی ھەبووە. باوەڕ وایە بەرزی باڵای ١٥٧ سم بووە کە کەمترە لە تێکڕای بەرزی باڵای نێرە نێردەتاڵەکان. ھۆکاری مردنەکەی کەوتنەخوارەوەی بەردەکان بووە لە بنمیچی ئەشکەوتەکەەوە کە بووەتە ھۆی تێکشکانی کەلەسەر و ئێسکەکانی بەشێوەیەکی سەخت. ئێسکی کەلەسەری پەستێوراوەتەوە بە نزیکەی ٥–٦ سم و لە کاتی دۆزینەوەی دا زۆربەری ئێسکەکانی نادیاربوون و لەسەر لاقی چەپی جێگەی ددان بوونی ھەبووە. ھەروەھا بەڵگە ھەیە کە شانەدەری ٢ مەراسیمێکی ماڵاوایی بۆ ئەنجامدراوە و کەڵەکە بەردێکی بچووک دۆراوەتەوە لەسەر گۆرەکەی و ئاگرێکی گەورە کراوەتەوە لە شوێنی ناشتنەکەی دا.\nئەمە بە سەرەتاترین نموونەی توندوتیژی کەسیی یان دیاریکراو دادەنرێت لە تۆماری بە بەردبووی مرۆڤ دا و تاکە نموونەیە لەنێوان مرۆڤی نێردەتاڵ دا. ھەروەھا بوونی مرۆڤە نوێیە سەرەتایییەکان لە ھەمان سەردەم دا کە خاوەنی چەکی ھاوێژراو بوون لە ڕۆژئاوای ئاسیادا، دەبێتە ھۆی سەرھەڵدانی ئەگەری ھەبوونی ناکۆکی لەنێوان جۆرە جیاوازەکان دا. مرۆڤی شانەدەری ٣ ناڵاندوویەتی بەدەست (ناڕێکی گەشەکردنی جومگەکان - Degenerative Joint Disorder)ەوە لە قاچی دا و بووەتە ھۆی شکاوی یان لەجێ دەرچوون کە لە ئەنجام دا جوڵەیەکەی بە ئازار و سنوورداری ھەبوو. ئێسکەپەیکەرەکە نمایشکراوە لە (ھۆڵی سەرچاوەی مرۆڤ) لە (مۆزەخانەی نەتەوەیی بۆ مێژووی سروشتی) لە شاری واشنتۆنی پایتەخت.\n^ Ralph S. Solecki; Rose L. Solecki & Anagnostis P. Agelarakis (2004). The Proto-Neolithic Cemetery in Shanidar Cave. Texas A&M University Press. pp. 3–5. ISBN 978-1-58544-272-0.\n^ Lietava, Ján (1988). "A Differential Diagnostics of the Right Shoulder Girdle Deformity in the Shanidar I Neanderthal" (PDF). Anthropologie. 26 (3): 183–196. JSTOR 44602496.\nوەرگیراو لە «https://ckb.wikipedia.org/w/index.php?title=ئەشکەوتی_شانەدەر&oldid=727448»\nئەم پەڕەیە دواجار لە ٢٠:٣٥ی ٣١ی تشرینی یەکەمی ٢٠٢٠ نوێ کراوەتەوە.


زەرەرەکێ بومەلەرزەکەو ئی وێرەگایە\n10:06 - 29/4/2020\nهه‌واڵنێر : ئاراس كه‌ریمی\nبەهۆکارو بومەلەرزەکەو ئی وێرەگاو شارۆچکەو تەکیەی سەر بە قەزاو چەمچەماڵی زەرەرش بە چن یانێوە یاونان\nئی وێرەگا ۲۹ /٤ /۲۰۲۰ ی بومەلەرزێوە بەگوڕو ٤.٨ ی بەپێوەرو ڕێختەری پارێزگاو سلێمانی و دەوروبەریش شۆکناوە، چن شۆنێوەیچنە زەرەری ماڵی یاونا.\nڕەمەک ڕەمەزان قایمقامو قەزاو چەمچەماڵی جە لێدوانێوە میدیایینە واتش، بەهۆکارو بومەلەرزەکەو ئی وێرەگایۆ زەرەر بەچن یانێوە یاوان.\nئانەیچش واتەن" پەیوەندیش بەیەکە ئیداریەکاو قەزاو چەمچەماڵیوەکەردەن و وەشبەختانە زەرەری گیانیش نەبیەن.\nوەڵێتەریچ ئاسۆ کەمال ڕاوەبەرو کەشناسی سلێمانی واتەبێش بومەلەرزەکە بەگوڕو ٤.٨ی ڕێختەرو بە قوڵایی ۱۰کم، وە چەقو بومەلەرزەکەیچ بەدوری ٤٤کم بیەن جەسلێمانیوە.


برایه‌تى و گازى باكوور له‌قۆناغى كۆتاییه‌وه به‌شدارى خولى عێراق ده‌كه‌ن · Kurdsport\nدەستپێک/هەواڵ/برایه‌تى و گازى باكوور له‌قۆناغى كۆتاییه‌وه به‌شدارى خولى عێراق ده‌كه‌ن\nئومێد ئیبراهیم حەمزە\nواده‌ى یارییه‌كانی وه‌رزی 2020-2021ی خولی پله یه‌كی تۆپی پێی یانه‌كانى عێراق ئاشكرا كرا و یارییه‌كانى خوله‌كه رۆژى 28ى كانوونى یه‌كه‌مى 2020 به‌به‌شداری 24 یانه ده‌ستپێده‌كات و 24 یانه‌كەش به‌سه‌ر دوو گروپی 12 تیپی دابه‌ش ده‌كرێن.\nبه‌پێى سیستمى خوله‌كه، یه‌كه‌م و دووه‌می هه‌ر گروپێك بۆ قۆناغی داهاتوو سه‌رده‌كه‌ون، به‌شێوه‌یه‌ك یه‌كه‌می هه‌ردوو گروپ راسته‌وخۆ بۆ خولی نایابی یانه‌كانى عێراقی وه‌رزی 2021-2022 سه‌رده‌كه‌ون و دووه‌می هه‌ردوو گروپه‌كه‌ش یاری بۆ به‌ده‌ستهێنانی پله‌ی سێیه‌می خولی پله‌یه‌ك ده‌كه‌ن و دواتریش یانه‌ی خاوه‌ن پله‌ی سێیه‌می له‌گه‌ڵ یانه‌ی خاوه‌ن پله‌ی 18ی خولی نایابی عێراقی وه‌رزی 2020-2021 دوو یاری یه‌كلاكه‌ره‌وه (چوون و هاتن) ده‌كه‌ن و براوه‌یان ده‌گاته خولی نایابی عێراقی وه‌رزی 2021-2022.\nهه‌روه‌ها ئه‌و یانانه‌ی پاڵاوتنی شاره‌كان ناكه‌ن و راسته‌وخۆ بۆ قۆناغی كۆتایی خوله‌كه سه‌ركه‌وتوون، بریتین له‌تیپه‌كانى 10 یانه: برایه‌تی، گازی باكوور، رومادی، كه‌ربه‌لا، سامه‌را، كوفه، سه‌ناعه، سوق شیوخ، میسان، جنسیه، هه‌روه‌ها یانه‌كانی (به‌حری و حسێن) كه بۆ خولی پله‌یه‌ك دابه‌زیبوون، وه‌ك ئه‌وان گه‌یشتوونه‌ته قۆناغى كۆتایی.\nبه‌مه‌ش ئه‌و 12 یانه‌یه و هه‌روه‌ها 12 یانه كه له‌پاڵاوتنی پارێزگاكانى ترى عێراق سه‌رده‌كه‌ون، ژماره‌یان ده‌بێتە 24 یانه و به‌شداری خولی پله یه‌كى تۆپی پێی یانه‌كانی عێراق ده‌كه‌ن.


پۆلیسی سلێمانی هەڵمەتێکی دەستپێکرد\nپۆلیسی پارێزگای سلێمانی رایگه‌یاند "هه‌ڵمه‌ت و گه‌ڕان و پشكنین و دانانى مه‌فره‌زه‌ى شه‌وانه له‌لایه‌ن هێزه‌كانى پۆلیسه‌وه به‌رده‌وامه و هه‌ركه‌سێك سه‌رپێچی یاسایی ئه‌نجام بدات ده‌ستگیرده‌كرێت و رووبه‌ڕووی یاسا ده‌كرێته‌وه".\nئه‌مڕۆ سێشه‌ممه ١٦ی نیسانی ٢٠١٩ له راگه‌یه‌ندراوێكدا به‌ڕێوه‌به‌رایه‌تی پۆلیسی پارێزگای سلێمانی ئاماژه‌ى به‌وه‌كردووه "به‌ئامانجی ڕووبه‌ڕووكردنه‌وه‌ی كه‌سانی سه‌رپێچیكار به‌یاسا و ده‌ستبه‌سه‌رداگرتنی ماتۆڕسكیل و ئۆتۆمبێلی بێ سه‌ره‌تا و ده‌ستبه‌سه‌رداگرتنی چه‌كی بێ مۆڵه‌ت و سه‌رپێچی یاسایی دیكه، به‌دانانی مه‌فره‌زه‌ی شه‌وانه له‌سه‌رجه‌م كوچه‌و كۆڵانه‌كاندا هه‌ریه‌كه له‌به‌شی پۆلیسی پێنجوێن و سه‌یدسادق و دووكان گه‌ڕان و پشكنینه‌كانیان ده‌ستپێكردوو توانرا ده‌ستبگیرێت به‌سه‌ر زیاتر له 40 ماتۆڕسكیلی بێ سه‌ره‌تا و ئۆتۆمبێلێكدا".\nئه‌وه‌شى خستووه‌ته‌ڕوو "هێزه‌كانی به‌شی پۆلیسی سه‌یدسادق به‌سه‌رجه‌م بنكه‌كانیه‌وه به هاوكاری ده‌زگا ئه‌منییه‌كانی سنوره‌كه هه‌ڵمه‌تێكیان ده‌ستپێكردوو توانرا ده‌ستبگیرێت به‌سه‌ر 35 ماتۆڕسكیلی بێ سه‌ره‌تاو چه‌ند كه‌سێكیش ڕووبه‌ڕووی یاسا كرانه‌وه كه سه‌رپێچی یاساییان ئه‌نجامدابوو، هه‌روه‌ها هێزه‌كانی به‌شی پۆلیسی پێنجوێن له هه‌ڵمه‌ته شه‌وانه‌كه‌یاندا توانییان ده‌ستبگرن به‌سه‌ر 6 ماتۆڕسكیلی بێ سه‌ره‌تاو ئۆتۆمبێلێكدا كه هیچ سه‌ره‌تایه‌كی نه‌بووه".\nپۆلیسی پارێزگای سلێمانی راشیگەیاندووە،"هاوكات شه‌وی ڕابردوو هێزه‌كانی بنكه‌ی پۆلیسی فریاكه‌وتنی دووكان به‌هاوبه‌شی له‌گه‌ڵ به‌ڕێوه‌به‌رایه‌تی پۆلیسی هاتوچۆی دووكان مه‌فره‌زه‌یه‌كیان پێكهێنا به ئامانجی ده‌ستگرتن به‌سه‌ر ئۆتۆمبێل و ماتۆڕسكیلی بێ سه‌ره‌تا و هه‌روه‌ها ده‌ستگرتن به‌سه‌ر چه‌قۆ و ده‌مانچه‌ی بێ مۆڵه‌ت و هه‌ر كه‌ره‌سته‌یه‌ك به‌ئامانجی توندوتیژی به‌كاربهێنرێت، له‌و هه‌ڵمه‌ته‌دا چه‌ند كه‌سێك ڕووبه‌ڕووی یاسا كرانه‌وه كه سه‌رپێچییان كردبوو و ده‌ستیش گیرا به‌سه‌ر چه‌ند چه‌قۆو بۆكس خه‌نجه‌رێكدا".\nئه‌م بابه‌ته 2330 جار خوێنراوه‌ته‌وه


📊 Articles 374,826 | Images 59,399 | Books 11,085 | Related files 43,843 | 📼 Video 168 | 🗄 Sources 14,874\n📅 Today 09-07 in history ▾\n◄ Result: Found 4.299, page 1 of 430 Items per page: 🗐 1 🗐 5 🗐 10 🗐 25 🗐 50 🗐 100\n📅 00-01-1837 Dates & Events\n📅 Added on Aug 30 2010 11:19AM\n👁 This item has been viewed 15,042 times\n- مردنی رەشید پاشای سەرکردەی هێزەکانی عوسمانی بە ن [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:28\n📅 00-01-1855 Dates & Events\n👁 This item has been viewed 11,686 times\n- شۆڕشگێرەکانی یەزدان شێر، توانییان شاری موسڵ ئازا [ More... 👁] ✖ ✖ ✖ 0 0 ✔ 68% ✍ H.B. 30-8-2010 11:19:29\n📅 00-01-1877 Dates & Events\n👁 This item has been viewed 10,956 times\n- سەرەتای ئەم مانگە: تورکەکان، ئیبراهیم پاشایان کر [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:29\n📅 00-01-1901 Dates & Events\n👁 This item has been viewed 10,803 times\n- تا 00-05: لە ناوچەی موش و ساسۆندا، 64 کەس کوژران [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:31\n📅 00-01-1908 Dates & Events\n👁 This item has been viewed 10,163 times\n- تورکەکان گەمارۆی ناوچەی مەهابادی خۆرهەڵاتی کوردس [ More... 👁] ✖ ✖ ✖ 0 0 ✔ 68% ✍ H.B. 30-8-2010 11:19:32\n📅 00-01-1914 Dates & Events\n👁 This item has been viewed 12,581 times\n- شێخ مەحمودی بەرزنجی، جارێکی تر نوێنەری خۆی سەید [ More... 👁] ✖ ✖ 0 0 ✔ 94% ✍ H.B. 30-8-2010 11:19:33\n📅 00-01-1918 Dates & Events\n👁 This item has been viewed 9,679 times\n- دەرچوونی ژ.4ی رۆژنامەی تێگەیشتنی راستی. [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:34\n📅 00-01-1919 Dates & Events\n👁 This item has been viewed 10,212 times\n- سەرەتای ئەم مانگە: وەفدێکی کوردی بە سەرۆکایەتیی [ More... 👁] ✖ ✖ ✖ 0 0 ✔ 80% ✍ H.B. 30-8-2010 11:19:35\n📅 00-01-1920 Dates & Events\n👁 This item has been viewed 10,348 times\n- دەرچوونی ژ.32ی رۆژنامەی ژین لە ئەستەمبوڵ. - تور [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:36\n📅 00-01-1922 Dates & Events\n👁 This item has been viewed 8,392 times\n- هاتنی سەرلەشکر شەیبانی فەرماندەی هێزی نوێی ئێران [ More... 👁] ✖ ✖ ✖ 0 0 ✔ 66% ✍ H.B. 30-8-2010 11:19:37


ڕژاک لەبارەی زیادبوونی تووندوتیژییەکانی سەر ژنانەوە هۆشداریی دەدات - RojNews\nڕێکخراوی ژنانی ئازادی کوردستان-ڕژاک، لەبارەی زیادبوونی تووندوتیژییەکانی سەر ژنانەوە، هۆشداریی دەدەن و ڕایدەگەیەنن، کە ساڵ بە ساڵ ڕێژەی کوشتن و توندوتیژییەکان بەرامبەر ژنان لەزیادبووندایە.\nئێوارەی ئەمڕۆ، لە باخی گشتیی شارۆچکەی قەڵادزێ-ی سەر بە ئیدارەی ڕاپەڕین، ڕێکخراوی ژنانی ئازادی کوردستان-ڕژاک، لە دژی تووندوتیژی سەر ژنان، گردبوونەوەیەکیان ئەنجامدا.\nلە گردبوونەوەکەدا، شازە محەمەد، ئەندامی ڕێکخراوی ژنانی ئازادی کوردستان-ڕژاک، بەیاننامەی گردبوونەوەکەی خوێندەوە و تیایدا هاتبوو: زیهنییەتی پیاوسالاری کە خۆی دەبینێتەوە لە بێبەشکردنی ژن لە ماف و ئازادییەکانی، دەبێت لەوە تێبگات کە ژن نەبێت ژیانیش نابێت.\nئەوەش خرابووەڕوو: ساڵ بە ساڵ ڕێژەی کوشتن و تووندوتیژییەکان بەرامبەر ژنان لەزیادبووندایە، بۆیە تاکو ژن ئازادنەبێت، کۆمەڵگاش ئازاد نابێت.\nلەکۆتایی بەیاننامەکەدا، ڕژاک جەخت دەکاتەوە، کە دەبێت خەباتی ژنان لەناو ڕێکخستنەکانی ڕژاک جۆش بدەین و شۆڕشی هۆشیاریی دژ بە عەقڵییەتی پیاوسالاری و بێبڕوایی بەرەو پێشەوە ببەین، تا گەیشتن بەمافەکانمان لەخەبات و تێکۆشان بەردەوام دەبین.


شەڕە تەقە ڕووداوی ڕۆژانەی هەرێمی کوردستان – کوردی – RojNews.News\n16/05/2022 - 7:45:29 am\nتۆمەتبارێک و چەکەکەی\nدوای زیاتر لە ٣٠ ساڵ دەسەڵاتداریی حکومەتی کوردیی لەهەرێمی کوردستان، نەتواندراوە کێشەی چەکداری چارەسەربکرێت و یاسایەکی بێکەموکوڕیی بخرێتە بواری جێبەجێکردنەوە، بۆیە چەک بووتە ئامرازی یەکەمی بۆ یەکلاکردنەوەی کێشەکانی کۆمەڵگا و ڕۆژانە هەواڵی ڕوودانی شەڕە تەقە و کوشتن و بریندارکردن، دەبیستین.\nلەدوای ڕاپەڕینی ساڵی ١٩٩١، چەک بەشێوەیەکی فراوان لە کوردستاندا بڵاوبووەوە، پێشمەرگە بەچەکەوە هاتە ناو شارەکان و بەشێکی زۆری چەکی بەجێماوی ڕژێمی بەعسیش کەوتە دەست هاوڵاتیان، هەروەها شەڕی ناوخۆ لە ساڵانی نەوەدەکان، ڕووخانی ڕژێمی بەعس لە ساڵی ٢٠٠٣، بەخشینەوەی چەک لەکاتی بانگەشەکانی هەڵبژاردن و سەرهەڵدانی داعش لە ساڵی ٢٠١٤ چەکەکانی دەستی هاوڵاتیانیان زیاتر کرد.\nدیاردەی چەکداریی لەهەرێمی کوردستان سیمایەکی زەقی وەرگرتووە و بەفراوانیی بڵاوبووەتەوە، هاوڵاتیان بەئاسانیی چەکیان دەستدەکەوێت، بە هۆکار و بەبێ هۆکار چەک هەڵدەگرن، لەهەندێک لە ماڵەکاندا چەکی قورسی بیکەسی و ئاڕپیجی-ش هەیە، بەشێکیتریش لە خێزانەکان، بەهۆی ئەوەی کەسێک یان زیاتریان لە هێزە ئەمنییەکاندا کار دەکەن، چەک لەماڵەکانیاندا هەیە، چونکە هەموویان لەدوای دەوام چەکەکانیان لەگەڵ خۆیان دەبەنەوە ماڵەوە، تەنانەت هەندێک جار چەکەکانی حکومەت لەکێشە کۆمەڵایەتییەکاندا بەکاردەهێندرێن.\n“بەپێی ئامارەکانی وەزارەتی ناوخۆ، لەدوای ڕاپەڕین تاکو ٢٠٢١، لە هەرێمی كوردستان ٢٠ هەزار و ٧٠٠ مۆڵەتی چەکیان داوە”.\nچەک ئەمڕۆ بووە بە بەڵایەكی قورس بە گەردنی خەڵكەوە و هەندێكجار بۆ یەكلاكردنەوەی بچوكترین كێشە پەنای بۆ دەبرێت، هەر لە كێشەی زەوی و زار و پوش و پاوەنەوە تا كێشەی كۆڵان و شەڕەگەڕەك و دەمەبۆڵەی دراوسێ و كێشە لەسەر منداڵ، ئۆتۆمبێل، قەرز، كێشەی خێزانیی نێوان ژن و پیاو و كوڕ و باوک، هەندێك جار قوربانییەكان دورو نزیك پەیوەندیان بە كێشەكانەوە نەبووە و كەسانێكی ڕاگوزەر یان ناوبژیكار بوون، هەر وەک چۆن شەوی ١٤ی ئایاری ٢٠٢٢، لە شەڕی نێوان زاوا و خەزوردا لە چەمچەماڵ، دراوسێیەک کوژرا.\nئەگەرچی پەرلەمانی هەرێمی كوردستان ساڵی ١٩٩٣ یاسای قەدەغەكردنی چەكی دەركردووە، بەڵام تا ئێستا ئەو یاسایە وەک پێویست جێبەجێ نەكراوە، ئەمە لەكاتێكدا تەواوی ڕێكخراوە مەدەنییەكان بەردەوام داوای قەدەغەكردنی ئەو دیاردەیەیان كردووە.\nدیاردەی چەك هەڵگرتن، بەڕێپێدراو و بێ مۆڵەتەوە، بە هەموو شێوەکانیەوە، کارەساتێکی وای خوڵقاندوە، هیچ کەسێک لە هەرێمی کوردستان نەتوانێت بە ئاسودەیی ژیان بگوزەرێنێت، چونکە زۆربەی ئەو تاوانانەی ئەنجامدە دەدرێن لە ڕێی چەکەوەیە و تائێستا نەتوانراوە پێشی لێ بگیرێت، دووبارە بوونەوەی تاوانەکان وایکردووە هاوڵاتیان متمانەیان بە دام و دەزگا تایبەتمەندەکان نەمێنێت.\nچەک هەڵگرتن یان هێشتنەوەی چەک لەماڵەکاندا دیاردەیەکی بەرچاوە و ئەو کەسانەش کە چەک هەڵدەگرن، راستە زۆربەیان مۆڵەتی یاساییان نییە، بەڵام ئەوانەشی کە مۆڵەتی یاساییان هەیە هەندێك جار بەهەمان شێوە تاوانی پێ ئەنجام دەدەن.\nبەپێی یاسای چەک بەهەموو شێوەیەک هەڵگرتنی چەکی بێمۆڵەت قەدەغەیە، لەماددەی ٢١ـی یاساکەدا سزا بۆ ئەو کەسانە داندراوە، کە بێ مۆڵەت چەک هەڵدەگرن، سزاکەش بریتییە لە “بەندکردن کە لەیەک ساڵ کەمتر نەبێت، غەرامەی مادیشی لەگەڵ دەبێت”، بەڵام تائێستا لەلایەن حکومەتی هەرێمەوە، وەک پێویست کار بەو یاسایە نەکراوە، بەڵکو زیاتر ڕووی لە سزای دارایی بووە.\nهەر لە هەمان یاسادا ئاماژە بەوەکراوە “بەهەموو شێوەیەک بازرگانییکردن بەچەک قەدەغەیە”، بەڵام بازاڕی چەکفرۆشتن لە زۆربەی شار و شارۆچکەکانی کوردستاندا هەیە، لە ئەمڕۆشدا لەڕێگەی تۆڕەکۆمەڵایەتییەکانەوە زیاتر مامەڵەی نایاسایی چەک پەرەی سەندووە.\nساڵی ٢٠١٥ وەزارەتی ناوخۆی حكومەتی هەرێم، بڕیارێكی بۆ ڕێكخستنەوەی مۆڵەتی هەڵگرتنی چەك دەركردووە، بەوەش دەسەڵاتی پێدانی ڕەزامەندیی هەبوونی دەمانچە و تاپڕ دراوەتە پارێزگار و سەرپەرشتیاری ئیدارەكان، بەڵام كڵاشینكۆف لە حاڵەتی زۆر پێویستدا، خودی وەزیر مۆڵەتی پێ دەدات.\nساڵی ٢٠٢١ لیژنەی ناوخۆ و ئاسایش و ئەنجومەنە خۆجێییەكان لە پەرلەمانی هەرێم بە هەماهەنگی لەگەڵ وەزارەتی ناوخۆ پڕۆژە یاسایەکیان بۆ هەموارکردنەوەی یاسای هەڵگرتنی چەك پێشکەش کرد، چونکە یاساکە کەموکورتیی زۆرە و نەرمی نواندنی پێوەدیارە.\nوابڕیاربوو لە هەمواری نوێی یاساکەدا، گۆڕانکاریی تەمەنی یاسای بۆ هەڵگرتنی چەک بکرێت و نابێت کەسی ١٨ ساڵ مۆڵەتی هەڵگرتنی چەکی پێبدرێت، هەروەها لەڕێگەی لیژنەیەکەوە بەردەوام چاودێریی لەسەر بازارەکانی چەک فرۆشتن هەبێت و سزاكانی هەڵگرتنی چەكی بێ مۆڵەت لە ڕووی دارایی و بەندكردنیشەوە توندتر بکەنەوە.\nبەڵام تائێستا تەنها دوو خوێندنەوە بۆ پڕۆژە یاساکە کراوە و پەرلەمان بڕیاری پەسەندکردنی دەرنەکردووە.\nبەپێی ئامارەکانی پۆلیسی گشتى هەرێمى کوردستان، ٢١٥ ڕووداوى کوشتنى بە ئەنقەست لە ساڵی ٢٠٢١دا تۆمارکراون، ئەمە لەکاتێکدایە هەزار و ٥١ چەکی بێمۆڵەت دەستی بەسەرداگیراوە.\nلە پێنج مانگی سەرەتای ساڵی ٢٠٢٢دا، حاڵەتەکانی کوشتن و دەستڕێژی گولـلە زۆر زیادیانکردووە، بەشێوەیەک ڕۆژ نییە هەواڵی کوشتن لەڕاگەیاندنەکانەوە بڵاونەبێتەوە.\nلەدوایین ڕووداوەکانیشدا، لەبەیانی یەکەم ڕۆژی جەژنی ڕەمەزان چوار ئەندامی خێزانێک بەدەستڕێژی گولـلە کوژران، هەروەها شەوی ١٣ی ئایار لەسنووری شاری هەولێر بەهۆی کێشەی کۆنی زەوی و زار پێنج کەس کوژران، کە چواریان ئەندامی یەک خێزان بوون.\nشەوی ١٤ی ئایار لە چەمچەماڵ بە هەمان شێوە، کەسێک کوژرا، هەروەها ١٥ی ئایار لە هەولێر، پیاویک هاوسەرەکەی خۆی و برای هاوسەرەکەی بریندار کرد.\nلە سەرەتای ئەم مانگەوە، کەمترین ڕۆ تێدەپەڕێت، کە هەواڵی شەڕە تەقە لە ناوچەکانی هەرێمی کوردستان بڵاونەبێتەوە، ئەگەریش ڕووداوەکە قوربانیی لێنەکەوێتەوە، بەڵام شەڕە تەقە بووە بە دیاردەی ڕۆژانە.\nمامۆستایانی زانکۆ هاوکارییکردنی داگیرکەران بە خیانەت ناودەبن


کابینەی داهاتوو، ئومێد و ئاستەنگەکانی\nکاروان جەلال بەگ - 15-05-2019 - 2046 جار خوێندراوەتەوە\nبونیادنانی کوردستانێکی بەهێز\nئارامی، هەلی کار، خزمەت\nدادپەروەری و نەهێشتنی گەندەلی\nئەمانە و زۆر لە دروشمی تری جوان و قبولکراوی پارت و قەوارە بەشداربوەکانی دواین هەلبژاردن هەرێمی کوردستان بوون، کە وایان لە تاك و کۆ کردوە ئومێدی زۆر هەلچنن بۆ کابینەی داهاتوو.\nلە سەروبەندی پێکهێنانی کابینەی نوێی حکومەتی هەرێمی کوردستان بارودۆخی ناوچەکە بەجۆرێکە سەر لێ دەرکردن و خوێندنەوەی کارێکی ئاسان نیە!\nبۆیە ئەرکی کابینەی داهاتوو زەحمەت دەبێت .....\nهەڕەشە و چاو سوورکردنەوەکانی ترامپ بۆ سەر ئێران و لە هەمبەر ئامادەکاریەکانی ئێران بۆ ئەم هەڕەشانە جیهانی هەمووی بەخۆیەوە سەرقاڵ کردوە، لە ئەگەری هەر پێکدادانێکی سەربازیش یەكەم پروشکی ئاگرەکە بەر هەرێمی کوردستان دەکەوێت.\nپرسیاری جەوهەری ئەوەیە هەرێمی کوردستان چۆن مامەلە لەگەل بارودۆخەکە دەکات ؟\nهەمیشە کورد بە ئیسرائیلی دووەم و دۆستی ئەمریکا مەحکوم کراوە لەلایەن نەیارانی، لە هەمبەر دا ئەمریکا ئەو دۆست و پشت و پەنایەی کورد نەبوە کە وێنای بۆ دەکرێت !\nبۆیە ئێستە کاتی ئەوەیە کورد پێچەوانەی هەموو جارێ بە قازانج لە یاریەکە دەربچێت و سوود لە جیوپۆلەتیك و دەولەمەندی بە سامان سرروشتیەکان وەربگرێت .\nیەکێکی تر لە ئاستەنگەکانی بەردەم کابینەی داهاتوو وابەستە بونیەتی بە حکومەتی ناوەندی و هەمیشە لەبەردەم مەترسی بڕینی بودجە و موچەی خەلکی کوردستان دایە\nبۆیە ئەگەر قەرارە بەردەوام بین لەسەر سیاسەتی ئابووری سەربەخۆ و پێشکەوتن و هەنگاونان بەرەو بەجیهانیبوون پێویستیمان بە ئەلتەرناتیڤی نەوت دەبێت !\nئەبێ لەوە تێ بگەین ناکرێ نەوت تاکە سەرچاوەیی داهاتمان بێت لەکاتێکدا ژینگە کوردستان بۆ زۆر بواری تر لەبارە بەتایبەت ،،گەشتیاری و کشتووکاڵ ،،\nڕێکخستنی هێزی پێشمەرگەی کوردستان لەژێر چەتری وەزارەتی پێشمەرگە لە هەرە کۆلەگە گرنگەکانی هێزی هەرێمی کوردستان دەبێت بۆیە پێویستە لە کارە لە پێشینەکانی کابینەی داهاتوو بێت بینیمان چۆن باجی پەرتەوازەی هێزی سەربازیمان دا لە رووداوەکانی ۱٦ی ئۆکتوبەر !\nکارکردن لەسەر ڕەشنوسی دەستووری هەرێمی کوردستان و جێگیرکردنی دەستورێك دەبێتە هۆی سەقامگیری سیاسی و سەربازی و ئابووری و دروستبوونی کۆدەنگی نیشتیمانی تەنانەت بەرزبوونەی هێز و پێگەی هەرێمی کوردستان لە ئاستی ئیقلیمی و نێودەوڵەتی .\nهەموو ئەمانە و زیاتر پێمان دەلێن بۆ ئەوەی ئاشتەوای کۆمەڵایەتی و متمانەی نێوان تاك بە دولەتداری لە هەرێم بمێنێت و پتەوتر بێت پێویستە هەموو ئەم ئاستەنگانە بە هەند وەربگیرێن و کاری لە پێشینەی کابینەی داهاتوو بن تاکو ئەو هەموو ئومێدە جوانەی لە هزری خەلك چێ بوونە دواجار نەبن بە نائومێدی و ئەزموونی هەرێمی کوردستانیش بەرەو پێشکەوتنی زیاتر و دەستکەوتی مەزنتر هەنگاوبنێت.\nکاروان جەلال بەگ\nئەمریکا لە نێوان ئەزمونی ڤێتنام و کوریای باکور\nکورد یاریکارە یان یاری پێکراو؟


هیندستان دەڵێت کەمپی گروپـێکی توندڕەوی لە پاکستان بۆردومانکردووە\nهیندستان دەڵێت فڕۆکە جەنگیـیەکانی هێرشێکی ئاسمانیـیان کردووەتە سەر کەمپـێکی توندڕەوان لە ناو خاکی پاکستان و لە ئاکامدا بە سەدان توندڕەو کوژراون.\nڤیجای گۆخەلی وەزیری دەرەوەی هیندستان ئەمڕۆ سێشەممە بۆ پەیامنێرانی ڕاگەیاند ئەو هێرشەی ئەمڕۆ کراوەتە سەر کەمپی مەشق و ڕاهێنانی گروپی ناسراو بە "جەیش محەمەد" بۆ خۆپاراستن بووە لە هێرشی دیکەی ئەم گروپە.\nپـێشتر ئەم گروپە بەرپـرسیارێتی خۆی ڕاگەیاند لەو هێرشە خۆکوژیـیە لە 14 ی ئەم مانگە بە ئۆتۆمبیلێکی بۆمبڕێژکراو کرایە سەر هێزێکی نیمچە لەشکری لە کەشمیری هیندستان و بەهۆیەوە بە لایەنی کەم 40 سەربازی هیندی کوژران.\nکاربەدەستانی هیندستان دەڵێن زانیاریـیان هەیە ئەم گروپە توندڕەوە پـلان بۆ هێرشی دیکە دادەڕێژن.\nوەزیری دەرەوەی هیندستان گوتیشی هێرشەکە بە فڕۆکەی میراجی 2000 کراوەتە سەر کەمپەکە کە لە نزیک شارۆچکەی بالاکۆتە لە هەرێمی خەیبەر پەختوونخوای پاکستان وە لە ئاکامدا ژمارەیەکی زۆری توندڕەو کوژراون. گوتیشی ناکرێت دەسەڵاتدارانی پاکستان ئاگادار نەبن لەوەی ئەم گروپە کەمپی لە وڵاتەکەیاندا هەیە و لەوێ مەشق و ڕاهێنان بە سەدان کەس دەکات.\nسەرچاوەیەکی باڵا لە حکومەتی هیندستان بە ئاژانسەکانی هەواڵی گوتووە 300 چەکدار بە بۆردومانەکە کوژراون.\nلە لایەکی دیکە جەنەڕاڵ ئاسف غەفور گوتەبێژی لەشکری پاکستان لەسەر تویتەرەکەی نووسیویەتی فڕۆکەکانی هیندستان لە ئاسمانی ناوچەی موزەفەر ئابادەوە هاتوونەتە ئاسمانی پاکستانەوە. گوتیشی فڕۆکەکان لە نزیک بالاکۆت بۆمبەکانیان بەرداوەتەوە، بەڵام هیچ زیانێکیان لێنەکەوتووەتەوە.\nهاوکات کۆمیتەی ئاسایشی نیشتمانی پاکستان کە ژمارەیەک کاربەدەستی باڵای وڵاتەکەی لە تێدایە، لەوانە عومران خان سەرۆک وەزیری پاکستان، لە بەیاننامەیەکدا گوتی بە توندی ڕاگەیاندنەکەی هیندستان ڕەتدەکەنەوە کە دەڵێت کەمپـێکی تێرۆرستانی لە نزیک بالاکۆت کردووەتە ئامانج و ژمارەیەک زۆری کوشتووە.


هەڵبژاردنی تورکیا و هەوڵدان بۆ مومکین کردنی نامومکینەکان - Mehr News Agency\nAP ١٣٩٧ Ordibehesht ١٠ ٠٨:٤٤\nNews Code 18439\nئاژانسی هەواڵی مێهر، بەشی نێودەوڵەتی – کامران قادری ئازەر: داخوازیی حەوتەی ڕابردووی "دەوڵەت باخچەلی" ئەمینداریی گشتیی پارتی بزووتنەوەی نەتەوەپەرەستی تورکیا (MHP) بۆ بەڕێوەچوونی هەڵبژاردنی پێشوەخت لەو وڵاتەدا، بۆ جارێکی دیکە فەزای سیاسیی کۆماری تورکیای هەژاند.\nقبووڵ کردنی ئەو داخوازییە لە لایەن "ڕەجەب تەیب ئەردۆغان" سەرۆک کۆماری تورکیاش مزگێنی‌دەری دەسپێکی خولێکی پڕهەنگامەی دیکە لە داهاتووی سیاسیی ئەو وڵاتەیە.\nبە ئاوڕدانەوە لە نامومکین بوونی درێژەی هاوپەیمانیی چەند مانگەی پارتەکانی ژێر فەرمانی ئەردۆغان و باخچەلی و سەرکەوتنی ئەو هاوپەیمانییە بە تایبەت لە پرسی پەسندکردنی یاسای بنەڕەتیی نوێی تورکیا، ڕاگەیاندنی هەڵبژاردنی پێشوەخت لەو وڵاتەدا تاکتیکێکی دیکە بۆ گەیشتن بە سەرکەوتن لە هەڵبژاردنەکانی بەردەم لە لایەن دەسەڵاتدارانی ئەنقەرە دێتە ئەژمار.\nلەوبارەوە یەکەمین شتێک کە بە زەین دەگات ئەوەیە کە بە ئاوردانەوە لە دابەشبوونی گەورەی پارتی ژێر فەرمانی باخچەلی لە ماوەی مانگەکانی ڕابردوو و پێکهاتنی پارتی "باش" لە لایەن "مراڵ ئاکشنێر" جێگری پێشووی پارتی بزووتنەوەی نەتەوەپەرەستی تورکیا، پێدەچێت کە بەڕێوەچوونی هەڵبژاردنی پێشوەخت لە خۆیدا هەلێک بێت بۆ پێشگری لە پێشکەوتنی ئەو بزووتنەوە تازە دامەزراوە، بە تایبەت ئێستا کە ئاکشنێر لە ڕاپرسییەکاندا بەختێکی زۆر باشی بە دەست هێناوە.\nهۆکاری دووهەمیش دەتوانێ سەراسیمەبوون و سەرلێشێواوی لە بەرەی دژبەرانی دەوڵەت بێت، چونکه پێشخستنی کاتی هەڵبژاردنەکان دەتوانێ دەرفەتی جموجۆڵی شیمانەییان لێ زەوت بکات. لەمناوە سێهەمین ئامانجی هاوپەیمانی ئەردۆغان – باخچەلی لە پێشخستنی هەڵبژاردنەکان، ڕەنگە ئەوە بێت کە لە رێگەگەلی یاساییەوە پێشگری بکەن لە بەشداریی پارتی "باش" لە هەڵبژاردنەکاندا، چونکە بە پێی یاسای هەڵبژاردنی تورکیا، پارتی نوێ بۆ بەشداری لە ڕکابەریگەلی سیاسی، دەبێ ٦ مانگی دیکە ڕاوەستێت.\nهەڵبەت ئەو پیلانەی دەسەڵات بە تاکتیکێکی بەرژەوەندخوازانەی پارتی ئۆپۆزیسیۆنی کۆماری گەل (CHP) پووچەل کرایەوە. ١٥ نوێنەری ئەو پارتە بە شێوەیەکی مەسلەحەتی چوونە ڕیزی پارتی "باش"، بۆ ئەوەی پارتی ناوبراو ببێتە خاوەن ژمارە کورسیی پێویست لە پەرلەمانی تورکیا و ئەوەش واتە پارتەکەی مرال ئاکشنێر مافی بەشداریی لە هەڵبژاردنەکاندا دەبێت.\nبڕیاری ورووژێنەری دەوڵەت باخچەلی کە لە بەستێنی سیاسیی تورکیادا بە رێبەری نەتەوەپەرەستانی کۆنسێرڤات ناوی لێ دەبرێت، بۆتە هۆی سازبوونی کەلێنێکی قووڵ لە نێوان رێبەرانی باڵا و هەروەها لایەنگرانی ئەو ڕەوتە لە سەرتاسەری تورکیا. مراڵ ئاکشنێر کە لە ڕاستیدا کەسی دووهەمی ئەو پارتە بوو بە جیابوونەوەیەکی پڕهەنگامەی، پارتێکی نوێی بە ناوی پارتی "باش" پێکهێنا.\nئەو پارتە نوێیە خێرا ڕەوتێکی ڕوو لە گەشە و سەرکەوتنی مسۆگەر کرد و لە بازنەیەکی زەمانیی چەند مانگەدا توانی لە ڕاپرسینە جۆراوجۆرەکاندا، پێش پارتی بزووتنەوەی نەتەوەپەرەست بکەوێت و بە جۆرێک ببێتە ئاستەنگێکی بەرچاو بۆ لایەنگرانی دەوڵەت. ڕەنگە هەر ئەم ڕووداوە هۆکارێکی تۆکمە بێت بۆ ئەوەی ئاکشنێر بە بێ هەوڵدان بۆ هاوڕیزکردنی دژبەرانی ئەردۆغان، خۆی بە تاقی تەنیا هەنگاو بنێتە ناو بواری ڕکابەرییەکان.\nلە نێوان هەوڵ و جموجۆڵی هێزە دژبەرەکانی دەوڵەت، هەوڵی ماندوونەناسانەی دوو پارتی "سەعادەت" و "کۆماری گەل" لە چاو پارتەکانی دیکە بەرچاوترە. ڕەنگە ئەوە بۆ یەکەمین جار بێت کە لە فەزای سیاسیی تورکیا دوو ڕەوتی جیاواز و تەنانەت دژ بە یەکی ئیسلامخواز و لائیک یەک دەگرنەوە. کەماڵ قلیچدار ئۆغڵۆ و تێمێل کارامولا ئۆغڵۆ وەک دوو سەرۆکی ڕەوتی لائیک و ئیسلامخوازی نەریتی تورکیا، تەواو هەوڵی خۆیان بۆ یەکگرتنەوە لە بەرەی دژبەرانی دەوڵەت خستۆتە گەڕ.\nئەو دووە بە باشی دەزانن کە تاقە رێگەی سەرکەوتن بە سەر ئەردۆغان، یەکگرتنەوەی تەواو پارتە ئۆپۆزیسیۆنەکان لە ژێر ئاڵای کاندیدایەکی کاریزمایە و هەڵبەت ئەوان بۆ ئەو مەبەستە بژێرەیەکی زێڕین-یشیان دیاری کردووە؛ کەسێک کە لە تەواو قۆناغەکانی بە دەسەڵات گەیشتن و گەشەی ئاکپارتی (AKP) بە سەرۆکایەتی ئەردۆغان، لەو پارتەدا ڕۆڵی بووە و هەر ئەوەش دەتوانێ هۆکارێکی بە قەوەت بێت بۆ سەرکەوتنی لە هەڵبژاردنەکاندا و ئەویش کەسێک نییە جگە لە عەبدوڵڵا گوڵ سەرۆک کۆماری پێشووی تورکیا. بەڵام ئێستا بە کشانەوەی "گوڵ" لەو بڕیارە، تەواو ئەو پلانانە بەرەوڕووی شکست بۆتەوە.\nسەرەڕای بەرزەفڕیی پلانی باس کراو لە لایەن دژبەرانی دەوڵەت و بوونی کێشەیەکی شیمانەیی وەک تاکڕەویی ئاکشنێر لە هەڵبژاردنەکانی داهاتوو، پێویستە بڕوانینە ئاستەنگێکی دیکە کە هەمان "پارتی دیموکراتیکی گەلان" (HDP)ـه. ئەوە لە کاتێکدایە کە ئەو پارتە کوردییە سەرەڕای زیندانی کرانی رێبەران و زۆربەی ئەندامانی پلەبەرزی و گۆڕانکاری لە پێکهاتەی خۆی و هێنانە بەرکاری کەسانێکی نوێ بۆ سەرکردایەتیی، هیچ حەزی لە هاوپەیمانی لە گەڵ نەتەوەخوازان-دا نییە.\nئەو کێشەیە، یەکێکە لە گەورەترینی ئەو ئاستەنگانەی کە پێویستە رێبەرانی سیاسیی پارتە ئۆپۆزیسیۆنەکان بیر لە چارەسەریی بکەنەوە. بەڵام بە ئاوردانەوە لە هەڵوێستە ڕاگەیێندراوەکانی رێبەرانی هەدەپە بۆ هەڵبژاردنەکان و هەروەها بڕیاری مرال ئاکشنێر بۆ بەشداریی لەو هەڵبژاردنانە وەک بەربژێرێکی سەربەخۆ، پێناچێت پڕکردنەوەی ئاوەها کەلێنێک کارێکی ئاسان بێت. ئەگەرچی بەردەوام لە مێژووی سیاسیی تورکیادا بەستێن بۆ وەدی هاتنی ئاوەها نامومکین‌گەلێک ڕەخساوە!\nبە لە بەرچاو گرتنی تەواو پرسەکانی سەرەوە، بەو ئاکامە دەگەین کە دژبەرانی دەوڵەت لە هەڵبژاردنەکانی ٢٤ی ژوئەنی ٢٠١٨ (٣ی پووشپەڕ)ی تورکیا دوو رێگەی جیاوازیان لە بەرە. یەکەم بژیڕەیان ئەوەیە کە هەموو هەوڵی خۆیان بۆ وەلاوەنانی کێشەکانی بەردەم پێکهاتنی هاوپەیمانییەکی بەربڵاو بخەنە گەڕ و بە پاڵپشتی لە کاندیدایەکی بە هێز و کاریزماتیک، سەرکەوتنیان بە سەر ئەردۆغاندا دەستەبەر بکەن.\nرێگەی دووهەمیش ئەوەیە کە تەواو پارتە ئۆپۆزیسیۆنەکان لە خولی یەکەمدا تەنیا پاڵپشتی لە کاندیداکەی خۆیان بکەن و هەر کام بە ئامادەبوونێکی بەرچاو لە بەستێنی بانگەشەیی هەڵبژاردنەکاندا، هەوڵ بدەن لە ڕێژەی دەنگی پارتەکانی هاوپەیمانی دەوڵەت کەم بکەنەوە.\nبەو جۆرە، لە ئەگەری سەرکەوتن لە خولی یەکەمدا، جگە لە لاوازکردنی ورەی بەرەی ئەولا، لە خولی دووهەمدا بە پاڵپشتی لە کاندیدایەکی یەکە، شانسی سەرکەوتنیان لە هەڵبژاردنەکاندا بەرزتر بکەنەوە. هەڵبەت بە ئاوردانەوە لە کشانەوەی عەبدوڵڵا گوڵ لە کاندیدابوونی لە هەڵبژاردنەکاندا، ئەو بژیڕەیە تا ڕادەیەک دژوارە، بەڵام بەوەشەوە مومکینە.\nبە گشتی، گۆڕانکارییەکانی رۆژانی داهاتوو، دەتوانێ وەڵامدەری زۆربەی پرسیارەکانی ئەم یادداشتە بێت.


نيازحامد9/8/2018 1163 جار بینراوە\nدەستکەوتێکی گرنگ لە گاڵتەجاڕیی ریفراندۆم ، بۆ ئاکەپە ئاشکرا بوو !.\nگاڵتەجاڕیی ریفراندۆم کە پرۆژەی ئاکەپە بوو و ، پارتی جێبەجێکرد ویەکێتیش وەک پاشکۆ کەوتە داوەکە ، ئامانجگەلێکی هەبوو لە گرنگترینیان ، دابڕاندنی کەرکوک بوو لە باشوری کوردستان .\nلە پیلانەکە کە فەرمان بە پارتیو یەکێتی کرا بوو ، کەرکوک وێران بکرێت وکوردیشی تیدا نەمێنێت و دیموگرافیاکەی بگۆڕدرێت ، لێ خۆشبەختانە پیلانی ١٦ ئۆکتۆبەر سەری نە گرت ، هەردوو بنەماڵە چەکدارەکانیان کشاندەوە و ، هەلاتن.\nدوای دەرکردنی پارتیو یەکێتی لە کەرکوک ئیدی رەوشێک هاتە ئاراوە ، خواستی ناوەند زێدەی کرد تا بیخاتەوە ژێر کۆنترۆڵی خۆیەوە ، بۆ ئەوەی دابڕانی کەرکوک لەگەڵ شارەکانی دیکەی کوردستان ببێ بە ئەمری واقیع .\nپارتی بە تەعلیماتی دەزگای جاسوسی میت ، پاش سەردانی جێگری سەرۆکی پارتی بۆ لای عەبادی ناچار بە تەنازولێکی گەورەی کرد بە رەسمی بازگەی کەرکوک-هەولێریان دانا ، لە هەمووشی گرنگتر حکومەتی عێراقی هەموو کەلوپەلێکی هاوردە ونێردە گومرگ دەکات.\nدانانی بازگە ئەو ئیحایە(ئاماژەیە) دەدات لە رووی سیاسیو جڤاکییەوە کە کەرکوک کوردستان نییە.گەورەترین سەرکەوتنی سەرۆکی پارتی وەک دیاری پێشکێشی ئەردۆگانی کرد.\nبە مانایەکی دیکە ، ئەگەر ئەو هەنگاوە لە بەرژەوەندی تورکیاش نەبێت لە رووی ئابورییەوە ، لێ لە رووی سیاسییەوە دابڕاندنی شارەکانی کوردستان لە کەرکوک، کە ئەمەش ستراتیژی دەوڵەتی تورکیایە و، پارتی جێبەجێی دەکات.\nهەواڵەکان وا ڕادەگەیەنن ، حکومەتی عێراقی و تورکیا لەسەر کردنەوەی دەروازەی فیشخابور پێکهاتون بۆ ئەوەی تەجاوزیی هەرێم بکرێت و کەلوپەلی تورکیا راستەوخۆ بۆ عێراق بچێت یەکجار گومرگ بکرێت.\nئەم لێدانە لە واری سیاسیو ئابوری لە خەڵکی کوردستان ، پارتی وەک جێبەجێکار و یەکێتیش وەک پاشژکۆیەکی زەلیل وملشۆر رۆڵ دەبینن.


دەستەی پاراستن و چاککردنی ژینگەی هەرێم ئامارو چالاکییەکانی ساڵی 2019ی ڕاگەیاند و بەپێی ئامارەکان، زیاتر لە 190 ملیۆن دیناریان لە بەرامبەر دادگاو سکاڵای یاسایی وەرگرتووەو هەزار و 398 مۆڵەتیشیان بۆ هاووڵاتی دەستەبەرکردوە.\nهەڵۆ عەسکەری سەرۆکی دەستەی پاراستن و چاککردنی ژینگەی هەرێم (ئەمڕۆ دووشەممە20ی کانوونی دووەمی 2020) لە کۆنگرەیەکی ڕۆژنامەوانیدا ڕایگەیاند: لەساڵی ڕابردوودا 236 سکاڵایان تۆمارکردووە و بڕی زیاتر لە 190 ملیۆن دیناریان لەبەرامبەر سزاکان وەرگرتووە، هاوکات هەزار و 398 مۆڵەتی ڕێگەپێدانیان بۆ هاووڵاتیان دەستەبەرکردووە و 15 مۆڵەتیان ڕەتکردووەتەوە.\nوتیشی "لەو سکاڵایانەی تۆمارکراون 33 سکاڵا لە هەولێر تۆمارکراوە و بڕی 41 ملیۆن دیناریان وەرگرتووە، لەسلێمانی 190 سکاڵا تۆمارکراوە و بڕی 51 ملیۆن دیناریان وەرگرتووە و لە دهۆک لەکۆی 13 سکاڵا بڕی 99 ملیۆن دینار وەک سزا وەرگیراوە کە کۆی گشتی پارەکە زیاتر لە 190 ملیۆن دیناربووە وبۆ حکومەتیان گەڕاندووەتەوە.\nئەوەشی خستەڕوو: نزیکەی هەزار و 73 هەڵمەتی هۆشیاری و ڕاگەیاندنیان ئەنجامداوە و سێ هەزار و 163 بەدواداچوونیشیان ئەنجامداوە.\nلەبارەی ڕێژەی سەوزایی هەڵو عەسکەری وتی "ڕێژەی سەوزایی لەکوردستان بەڕێژەی 12% یە، بەڵام بەپێی شوێنەکان جیاوازە، بۆ نمونە لە گەرمیان 3%یەو لە دهۆک 17%ی سەوزاییە.\nسەرۆکی دەستەی پاراستن و چاککردنی ژینگەی هەرێم ئەوەشی خستەڕوو، دەسەڵاتی وەرگرتنی پارەی ژینگەی ئۆتۆمبێلەکان لە دەستەکەیان سەندراوەتەوە بەڵام ئەو پارەیەش وەردەگیرێت و 20% ی بۆ وەزارەتی ناوخۆیە و 80%ی بۆ وەزارەتی داراییە.\nوتیشی "بەفەرمانی ئەنجومەنی وەزیران لەداهاتوودا مۆڵەت بەپاڵاوگەکان دەدرێت لەژێر ڕێنمایی ژینگەیی و و دارایی کارەکانیان دەستپێبکەنەوە".\nئاماژەی بەوەشکرد، بەپێی یاسا لەساڵی 2010 دامەزراوین، بەڵام پەیکەری دەستەکەمان وەک پێویست نییە و تەنها 4%ی فەرمانبەرانمان بڕوانامەی ژینگەییان هەیە و لە 7% فەرمانبەران نەخوێندەوارن و 40% فەرمانبەران بڕوانامەی ئامادەییان هەیە، ئەمه‌ش وایکردووە وەک پێویست نەتوانین کارو ئەدای باشتر پێشکەش بکەین.


ئۆمیکرۆن لە گۆڕاوەکانی دیکەی کۆرۆنا تووندتر نین | سایت تحلیلی خبری اجتماعی ،سیاسی باڵوێز (سفیر)\nمه هاباد /بالویز/بەرپرسی بارودۆخە لەناکاوەکان لە رێکخراوی تەندروستیی جیهانیی دەڵێت،”هیچ هۆکارێك نییە وامان لێبکات گومان بخەینە سەر تواناکانی پێکوتەکانی دژە کۆرۆنا لە رووبەڕووبوونەوەی گۆڕاوی ئۆمیکرۆن”.\nمایکڵ راین، بەرپرسی بارودۆخە لەناکاوەکان لە رێکخراوی تەندروستیی جیهانی رایگەیاند، ئەو پێکوتانەی توانای وەستانیان لە بەرامبەر زنجیرە جیاوازەکانی کۆرۆنا هەیە، هەمان توانایان لە بەرامبەر گۆڕاوی ئۆمیکرۆندا هەیە و هیچ ئاماژەیەکیش نییە کە ئۆمیکرۆن دەبێتەهۆی تووشبوون بە نەخۆشییەکی تووندتر و سەختتر لەوەی کە زنجیرەی گۆڕاوی دەلتا دروستی دەکات.\nراین گوتی: “پێکوتەی چالاکمان دژ بە سەرجەم گۆڕاوەکان هەن و هیچ هۆکارێک نییە وامان لێبکات بیر لەوە بکەینەوە ئەو پێکوتانە توانای وەستانیان دژ بە گۆڕاوی ئۆمیکرۆن نییە. رەفتار و جووڵەی گۆڕاوی ئۆمیکرۆن تاوەکو ئێستا هیچ ئاماژەیەکی مەترسیدار نانوێنێت بەڵکو بە پێچەوانەوە لە هەندێ شوێنی جیهان وەک خودی ئەفریقای باشوور کە تێیدا ئۆمیکرۆن دۆزرایەوە، تووشبووانی ئەو گۆڕاوە نیشانەی سووکتری نەخۆشییان پێوەدیاربوو بە بەراورد بە تووشبووانی گۆڕاوەکانی دیکەی کۆرۆنا”.\nئەنتۆنیۆ فاوچی،بەرپرسی تیمی راوێژکارانی پزیشکیی ئەمریکا رایگەیاند،دەستنیشانکردنی بەهێزیی و مەترسیی گۆڕاوی ئۆمیکرۆن چەند هەفتەیەکی پێویستە، بەڵام ئاماژە سەرەتاییەکان تاوەکو ئێستا ئەوەیان دەرخستووە ئۆمیکرۆن لە گۆڕاوەکانی دیکەی کۆرۆنا تووندتر نین، تەنانەت لەوانەیە سووکتریش بن.\nبەڵام ئەو بەرپرسەی رێکخراوی تەندروستیی جیهانی ئەوەشی نەشاردەوە کە دە‌بێت بە وریاییەوە مامەڵە لەگەڵ ئەو زانیارییە سەرەتاییانەی تایبەت بە ئۆمیکرۆن بکرێت، چونکە بەگوتەی ئەو، گۆڕاوی ئۆمیکرۆن لە ۲۴-۱۱-۲۰۲۱ دۆزراوەتەوە و هێشتا زووە بە تەواوەتی هەموو شتێك لەبارەیەوە بزانین.\nمه هاباد/ بالویز/۱۴۰۰/۰۹/۱۹ -۱۰:۳۱:۳۸/ خبر ۳۰۵۰/ کد خبر ۱۴۷۴۴ / ج\nئەفریقای باشوور ئۆمیکرۆن تەندروستیی کۆرۆنا\nزمان زانەکان کەمتر تووشی لەبیرچوونەوە دەبن\nلە جیهاندا لانیکەم ٥٥ ملیۆن کەس لەبیرچوونەوەیان هەیە.\nچ جۆرە ماسکێک لە ئۆمیکرۆن دەتپارێزێت؟\nدوای دەربازبوون لە لووتکەی شەپۆلی ئۆمیکرۆن، شەپۆلەکە بە خێرایی بەرەو لاوازبوون دەچێت.


دکتۆر محەمەدئەمین عەلی: کوردستانى باشور کۆمەڵگایەک سەرتاپا ( فێرەدرۆ) کراوە. بەشى دووەم. – WTARIKURD\nدکتۆر محەمەدئەمین عەلی: کوردستانى باشور کۆمەڵگایەک سەرتاپا ( فێرەدرۆ) کراوە. بەشى دووەم.\nوابزانم پێویست ناکات لەخۆمان بپرسین، ئایا کێ کۆمەڵگاى کوردى سەرتاپا ( فێرەدرۆ ) کردووە؟ چونکە هەموومان دەزانین کۆمەڵگاى کوردى پێش ڕاپەڕینى ساڵى 1990 سەرەڕاى بوونى چەندەها هەزار جاش و سیخورى حیزبى بەعس پێچەوانەى ئێستا کۆمەڵگایەکى تاڕادەیەک ڕاستگۆ بووە.\nڕاستیەک هەیە نابێت لەبیرى بکەین، لەجیهاندا هیچ کۆمەڵگایەک نییە سەدلەسەد ڕاستگۆ بێت، بەڵام ئەکرێت بە ” پەروەردەکردن ” و پەیڕەوکردنى ” یاساوسیستم ” ڕێژەى ڕاستگۆیى مرۆڤ بەرزبکرێتەوە بۆ ڕێژیەک نزیک سەدلەسەد، بەپێچەوانەوە لەنەبوونى ” یاساوسیستم ” و “پەروەردەکردنى کۆمەڵگا لەسەردرۆ ” ڕاستگویى دەبێتە کاڵایەکى دەگمەن و سەرتاپا کۆمەڵگا ( فێرەدرۆ ـ درۆزن) دەکرێت.\nلەیادمە پێش ڕاپەرین سەرەڕاى ئەو هەموو دەردەسەرى و نەهامەتى و چەوسانەوەیەى حیزبى بەعسى خوێن ڕێژ وەبوونى چەندەها هەزار جاش و موستەشار و سیخوڕى بەعسى، کۆمەڵگاى کوردى بەکۆمەڵگایەکى تاڕادەیەک ڕاستگۆ ناسرابوو، بەلایەنى کەم لەشارەکانى بەغدا و موسل و بەسرەو نەجەف و کەربەلا و شارە عەرەبیەکانى ترى عیراق.\nئەگەر بەعسیەکى بەڕەگەز عەرەب بیزانیایە تۆ کوردیت بەبێ ترس ناخى دڵى خۆى بۆت دەکردەوە، ئامادەبوو هەموو نهێنیەکەت لابدرکێنێت، تەنانەت سەرزەنشتنکردنى حیزبى بەعس و ڕەفتارە دڕندەکانى تا ئاستى جنیۆدان بەسەدام و دارودەستە حیزبیەکەى، لەکاتێکدا نەیدەوێرا لەگەڵ هاوڵاتیەکى بەڕەگەز عەرەبى وەک خۆى ئەگەر باوک و براو خوشکەکەشى بوایە نەى دەوێرا باسى هیچ شتێک بکات.\nئەگەر بازرگانێکى کورد مامەڵەى بازرگانى لەگەڵ بازرگانێکى بەڕەگەز عەرەب بکردایە و پوڵى تەواویشى پێ نەبوایە ئەوەندەى بەس بوو بڵێت من کوردم تامتمانەى پێبکەن، بەهەمان شێوە هاوڵاتى کورد لەهەموو شوێنیک جێگەى متمانە بوو بەتایبەتى لەزانکۆکان.\nئەم دوو نمونەیەى سەرەوە سەلمێنەرى ئەو ڕاستیەن کەکۆمەڵگاى کوردى پێش ڕاپەڕێن سەرەڕاى بوونى هەزارەها جاش و موشتەشار و سیخوڕى حیزبى بەعس کۆمەڵگایەکى تاڕادەیەک ڕاستگۆ بووە، خەباتى ژێرزەمینى چین وتۆێژەکانى کۆمەڵگاى کوردى لەشارو شارۆچکەکانى کوردستانى باشور و بەرەنگاربوونەوەى ڕەفتارە فاشیەکانى سەدام و حیزبى بەعس نمونەیەکى حاشا هەڵنەگرى ترن لەسەر ڕاستگۆیى کۆمەڵگاى کوردی.\nبێگومان کاتێک دەگەینە ئەو ڕاستیەى کۆمەڵگاى کوردى پێش ڕاپەرین کۆمەڵگایەکى تاڕادەیەک ڕاستگۆ بووە و ئێستا دواى ڕاپەڕین کۆمەڵگایەکى سەرتاپا ( فێرەدرۆ ـ درۆزن) کراوە بۆمان دەردەکەێت ماوەى کاتى پێش و پاش ڕاپەرین خاڵى وەچەرخانى کۆمەڵگاى کوردى یە لەکۆمەڵگایەکى تاڕادەیەک ڕاستگۆ بۆ کۆمەڵگایەکى (درۆزن ـ فێرەدرۆ) کراو.\nئەگەر ئەمە مانایەک ببەخشى ماناى ئەوەیە حکومڕانى بەرەى کوردستانى بەرپرسى یەکەم و سەرەکى فێرەدرۆکردنى کۆمەڵگاى کوردییە نەک حیزبى بەعس و دوژمنە میژوییەکانى ڕابردووى، بەرەى کوردستانى ئەو بەرە بەناو شۆڕشگیرەى دواتر کەوتنە تەخوینکردنى یەکترو شەڕى براکوژیان حەڵال کرد، دەرئەنجام ژیان و گیانى یەکترو خەڵکى کوردستانیان توشى دەردەسەرى و نەهامەتى و چەوساندنەوە کرد، وەک ڕەفتارى پێشتریان لەشاخ.\nکوردوەتەنى دەنگى دەهۆڵ لەدوورەوە خۆشە کۆمەڵگاى کوردى لەشارو شارۆچکەکانى کوردستان بڕوایان بەشۆڕش هەبوو لەکاتێکدا ڕابەرو سەرکردەو بەرپرسەکانى پاشماوەى خێڵ و دەرەبەگایەتى بازرگانیان بەخۆێنى میللەتەوە دەکرد بەناوى خەباتى نەتەوەیى کورد.\nهەڵبەتە پارتى دیموکراتى کوردستان و یەکێتى نیشتمانى کوردستان کەبەشێکى سەرەکى بوون لەبەرەى کوردستانى پشکى شێریان بەردەکەوێت لەتەخوینکردنى یەکترو هەڵگیرساندنى شەڕى براکوژى و دواتر لەپێناو بەرژەوەندی حیزب و بنەماڵەو خێڵ سەرتاپا کۆمەڵگاین (فێرەدرۆ ـ درۆزن) کرد لەپاڵ بەکۆمەڵ حیزبى کردنى کۆمەڵانى خەڵک.\nLatest posts by دکتۆر محەمەد ئەمین عەلی (see all)\nدکتۆر محەمەدئەمین عەلی: سلێمانى شارێکى نیمچە مردوو یاخود شارێکى بێهۆش کراو/ بەشى سێیەم. - 2020-03-15\nدکتۆر محەمەدئەمین عەلی: سلێمانى شارێکى نیمچە مردوو یاخود شارێکى بێهۆش کراو/ بەشى دووەم. - 2020-03-07\nدکتۆر محەمەدئەمین عەلی: سلێمانى شارێکى نیمچە مردوو یاخود شارێکى بێهۆش کراو/ بەشى یەکەم. - 2020-02-15\nدوکتۆر حوسێن موحەممەد: سێ خۆزگه!\nجیهاد محەمەد: مێژووی ون و پڕ لە کێشەمان لە کوێوە سەرچاوەی گرتووە؟


سیاسەت لە نێوان دیبلۆماسیەت و دیبلۆماسیەتی ڕۆشنبیری - شـه‌فـه‌ق نيـوز\nسیاسەت لە نێوان دیبلۆماسیەت و دیبلۆماسیەتی ڕۆشنبیری\nسەرجەم قوتابخانە ریالیستەکان بە ڕیالیستی کلاسیک "Classical Realism" و ڕیالیستی نوێ "Neo-Realism" و ڕیالیستی هێرشبەرەوە " Offensive Realism" بنەمایەکی هاوبەش کۆیان دەکاتەوە، ئەوەش بریتیە لە باوەڕ هەبوونیان بەوەی سیستەمی سیاسی نێودەوڵەتی، کە پەیوەندیە نێودەوڵەتیەکان چوارچێوە دەکات، سیستەمێکی پاشاگەردانیە و لەسەر بنەمای ململانێ پێکهاتووە.\nدەوڵەتەکان لە ژێر سایەی ئەم سیستەمە نێودەوڵەتیە هەوڵی بەدەستهێنانی ئامانجە سەرەکیەکانیان دەدەن، کە بریتین لە مانەوە و کارکردنیان لە پێناو بەرژەوەندی لەسەر حیسابی دەوڵەتانی تر.\nبەو شێوەیە ئەگەری بەرپابوونی جەنگ هەر بوونی دەبێت، لە بەرامبەردا ئاشتی وەکو حاڵەتێکی کاتی دەمێنێت، چونکە ڕێکنەکەوتن و دژبەری بەرژەوەندیە نەتەوەییەکانی نێوان دەوڵەتان ململانێی نێودەوڵەتی لێ دەکەوێتەوە. دیارە هێزیش ڕۆڵێکی سەرەکی دەگێڕێت لە دیاریکردنی ڕێڕەو و دەرئەنجامە کۆتاییەکان.\nسروشتی پێکهاتەی سیستەمی نێودەوڵەتی دەوڵەتە بچووکەکان ناچار دەکات، بخزێنە ناو هاوپەیمانێتی سیاسیەوە لەگەڵ دەوڵەتە زلهێزەکان. بڕیاری سیاسی ئەو دەوڵەتە زلهێزانە کاریگەری دەبێت لەسەر ناوچە جیاجیاکانی جیهان، لە کاتێکدا بڕیارەکانی دەرەوەی دەوڵەتە بچووکەکان تەنها کاریگەری لە سەر ئەو دەوڵەتانە دەبێت، کە لە ڕووی جوگرافیەوە هاوسنوورن.\nلە لایەکی ترەوە پرۆسەی دەرکردنی بڕیار لە سیاسەتی دەرەوە بریتیە لە چوار ڕەگەزی سەرەکی: دەستنیشان کردنی گرفت و بڕیاردان لەسەری، گەڕان بەدوای جێگرەوە، هەڵبژاردنی جێگرەوەی گونجاو، پاشان جێ بەجێکردنی ئەو جێگرەوە یان ئەو بژاردەیە.\nدەووترێت، ئەو وڵاتەی خاوەندی مێژوویەكی سیاسی نەبوو، پێویستە ئەزموون لە وڵاتە بەتەمەنەکان وەرگرێت. لە سیاسەتدا دوژمنی هەمیشە و دۆستی هەمیشە بوونی نیە و ئەگەر مەبەستمان بێت سیاسەتمەدارێکی سەرنەکەوتوو دروست بکەین، ئەوا لێ دەگەڕێین لەناو دەوڵەتێك هەناسە هەڵمژێت، کە خاوەندی سیاسەت نەبێت.\nلەم سەردەمەدا دیبلۆماسیەت لە چوارچێوەی پەیوەندیە نێودەوڵەتیەکان زیاتر بووە بە ئامرازێكی سەرەکی دەستەبەرکردنی ئامانجەکانی سیاسەتی دەرەوە و ڕۆڵێکی تایبەت و گرینگ دەگێڕێت لە درووستکرنی کاریگەری لەسەر دەوڵەتەکان و کۆمەڵگاکانی دەرەوە بە مەبەستی بەدەستهێنانی پشتگیری و گەیشن بە ڕێگاچارە بۆ سەرجەم ئەو کێشانەی، کە جێگای بایەخی دەوڵەتانن.\nپێمان وایە لە سەدەی بیست و یەكەمدا دیبلۆماسیەت ڕۆڵێکی گرینگ دەگێڕێت لە گونجاندنی بەرژەوەندیە دەژ بە یەك و بۆچوونە جیاوازەکان و ئاسانکاری دەکات لە دۆزینەوەی چارەسەر و یەکلاکردنەوەی کێشە و بڵاوکردنەوەی تەبایی و لێکتێگەیشتن لە نێوان دەوڵەتەکان.\nدەوڵەتان دەتوانن لە ڕێگەی دیبلۆماسیەت پێگەیان بەهێز و هەژموونیان فراوانتر بکەن، بە تایبەتی لە ڕووبەڕووبوونەوەی دەوڵەتانی نەیار و لە کاتی پشتگیری کردن لە ئاشتی و خۆ دوورخستنەوە لە جەنگ. ئەگەر دیبلۆماسیەت بوونی نەبوو، ئەوا پێویستە دابهێنرێت، چونکە مەودا چالاکی و کارایی دیبلۆماسیەت پێوەرێکی گرینگە بۆ پێوانی هێزی دەوڵەت. دەوڵەت ناتوانێت لە سەر ئاستی هەرێمی و نێودەوڵەتی ڕۆڵێکی تایبەت بگێڕێت، ئەگەر پشت بە دیبلۆماسیەتی زیرەك نەبەستێت.\nئەگەر باس لە دیبلۆماسیەتی ڕۆشنبیری بکەین، ئەوا دەبینین ئەم دیبلۆماسیەتە کارێکی ئاسان نیە، بەڵکو پێویستی بە کەسانێکی خاوەند توانایە لە ڕووی ڕۆشنبیری و دانایی. کەسانێك کە مێژوو و شارستانیەت و نەریت و هێڵە گشتیەکانی ئەو وڵاتانە بخوێننەوە، کە پەیوەندی لەگەڵدا دادەمەزرێنن. ئەم جۆرە دیبلۆماسیەتە نابێت تەنها پشت بە ئاستی ڕۆشنبیری تاك ببەستێت، بەڵکو پێویستی بە بەرنامە و پلانی کاری پێشکەوتوو و هەوڵی هەمەلایەنە هەیە.\nتەنها بە کاری میکانیکی و پرۆتۆکۆلی دیبلۆماتکار لە سەر ئاستی سیاسی ناگات بە ئەنجام، بەڵکو پێویستە لەسەری بە پشوو درێژی بەردەوام کاری ڕاهێنان و فێربوون ئەنجام بدات.\nباشترین دیبلۆماتکارەکان ئەو کەسانەن، کە دەزانن، کە دەبێت بێ دەنگ بن و کەی پێویستە لسەریان ئاخافتن ئەنجام بدەن. دیبلۆماتکار نابێت هەموو شت بدرکێنێت و لەکاتی دانوستان سەرجەم کارتەکانی بەردەستی ڕوو بکات. دەستپاكی و هاوسەنگی و ڕاگرتنی ناوبانگی باش و بەدەستهێنانی متمنانەی بەرامبەر هۆکاری سەرکەوتنی دیبلۆماتکارە لە کاتی دانوستان\nلێهاتوویی لە ڕووی دیبلۆماسیەوە ئەو توانایەیە بۆ خۆگونجاندن لەگەڵ گۆڕاوەکان، دانسقەیی و ویستی زانست و خۆش ڕەفتاری و دلێری و توانای مامەڵەکردن لەگەڵ هەر کەسێك، هەندێ تایبەتمەندی سەرەکین، کە پیویستە لە کەسی دیبلۆماتکار بوونیان هەبێت.\nدەوڵەت چەند خاوەندی تاقمێکی دیبلۆماسی تێگەیشتوو و دونیا دیدە بێت، ئەوەندە توانای پێچ و پەنا و درووستکردنی دەرفەت و داهێنانی بەرژەوەندی و بەدەستهێنانی دۆستی دەبێت و لە ڕێگەیەوە دەتوانێت بە شێوەیەکی بەرچاو خۆی لە زیان و ڕووبەڕووبوونەوە بپارێزێت و وزەی خۆی بە فێڕۆ نەدات. بەو شێوەیە دەتوانێت لەسەر ئاستی هەرێمی و نێودەوڵەتی بە پێی دیدی خۆی ڕۆڵ بگێڕێت، نەوەك بە خواستی بڕیاری دەرەکی و سەپێنراو. بەو شێوەیە دەکرێت ڕووخساری دەوڵەت لە دەرەوە باشتر نمایش بکرێت و خواست و پێشنیارەکانی گەل بەرجەستە بن لە پێناو پەرەپێدان و گەشەکردنی دەوڵەت.\nگەلی كوردستان لە تەواوی مێژووی خەباتی پڕ سەروەری بۆ پاراستنی مانەوەی و بەردەوامبوونی لە ژیان پەیوەندی جیاجیای لەگەڵ هێزەکانی دەوروبەری درووست کردووە.\nئەم كارلێكکردنە و شێوازی بەڕێوەبردنی ئەو پەیوەندیانە هۆکار بوون بۆ دروستبوونی دیبلۆماسیەتێکی تایبەت بە گەلی کوردستان.\nدیارە ڕۆشنبیری ئامرازێك نیە، لە ڕێگەیەوە سیاسەتمەدار بتوانێت هەژموونی خۆی بنوێنێت. ڕۆشنبیری کاریگەرێتی سیاسەتمدار درووست دەکات و فرەیی و ڕەنگدانەوەی کۆمەڵگاکەی دەخاتە ڕوو، ئەو کۆمەڵگایەی سیاسەتمەدار لەناویدا سەرچاوەی گرتووە.\nدەکرێت سیاسەتمەدار لە ڕێگەی ڕۆشنبیریەوە وتارەکانی خۆی بڕازێنێت و بە سیوەیەکی جوان پەیوەندی خۆی لەگەڵ ئەو لایەنانە دامەزرێنێت، کە ئاخافتیان لەگەڵ ئەنجام دەدات.\nڕۆشنگەرایی ئەرکێکی ئاسان نیە، تا لە ڕێگەی پرۆژەکانی حکومەت و بڵاوکردنەوەی چەند کتێبێکی فەلسەفی یان بە گێڕانی ژمارەیەك سمینار و گفتوگۆی هزری نێوان نوخبەکان ڕاپەڕێنرێت.\nرۆشنگەرایی بابەتێکی کەڵەکەبوو و نەشونمایەکی دوور و درێژ و پڕ پشووە، شێوازێكە لە گفتوگۆی ئازادانە، دوور لە عەقڵی دەق پێوەگرتوو. پێویستە ئامێری بەرزکردنەوەی دەوڵەتێکی مەدەنی و مۆدێرن بێت، بەهەموو جومگە حکومی و دامەزراوە ئەهلیەکانیەوە.\nبۆ ئەوەی ڕۆشنگەرایی کاریگەری هەبێت، پێویستە لە نوخبەیی خۆی دەربچێت و لە ناو هزری مرۆڤە سادەکانی شەقام و لە ناو ماڵ و لە لای خوێندکاران و لە ناو خانەوادەکان ئامادەیی هەبێت.\nکۆمەڵگای كوردستان لە ئێستادا لە ژێر کاریگەری گەورەی ئامرازە میدیاییەکانە، بە تایبەتی تۆڕە کۆمەڵایەتیەکان، کە بوون بە میکانیزمی درووستکردنی ڕای گشتی و عەقڵی کۆ.\nبۆیە پێویستە ڕۆشنگەرایی لەو جۆرە سەکۆیانە بوونی هەبێت، تاوەکو بە شێوەیەکی ڕاسەتوخۆ بگات بە وەرگر. هەرچەند بەشێکی زۆری میدیاکان زیاتر سەرقاڵی بابەتی خۆشی و ئاسوودەیی و زنجیرە دراماکانن، کەمتر گرینگی بە بابەتی فەرهەنگی و ڕۆشنبیری و بابەتی تری ئاڵۆز دەدەن.\nخاوەند میدیاکان پێیان وایە ئەگەر گرینگی بەو لایەنانە بدرێت، جەماوەر لێیان تەریك دەبێت. ئەوان بە مەبەستی بەدەستهێنانی سوودی دارایی و پڕکردنەوەی تێچووی بەڕێوەبردنی پەخشتەکانیان ڕیکلامی بێ ناوەڕۆك بە گرینگتر دەبینن.\nهاوڵاتی پێی وایە سیاسەت هێڵی سوورە، ئەو بۆی نیە بیبەزێنێت، بەڵام کەسانی تر لە سەر کورسیەوە دادەڕێژین. هاوڵاتی دەڵێت، ئەگەر لەناو دەریای سیاسەت مەلەت کرد، پێویستە بەردەوام کەمەربەندی فریاکەوتنت پێ بێت، چونکە ئەگەر مەلەوانێکی لێهاتووش بیت، ئەوا دڵنیا بە هەر دەخنکێیت. لە کۆتاییدا: "ئەگەر سیاسەت قسەی کرد، گەڵ بێ دەنگ دەبێت".


كازمی له‌سه‌ر سوكایه‌تیكردن به هه‌رزه‌كاره‌كه هاته ده‌نگ و بڕیاری دا\nسه‌رۆكی روسیا هه‌واڵه خۆشه‌كه‌ی سه‌باره‌ت به كۆرۆنا راگه‌یاند ژماره‌یه‌ك تووشبووی كۆرۆنا له‌م شاره چاكبوونه‌وه كۆبوونه‌وه‌كه‌ی یه‌كێتی و پارتی ده‌ستی پێكرد نرخی دراوه جیهانییه‌كان له‌كاتی كردنه‌وه‌ی بازاڕ به‌وێنه... هاوكاری لاهور شێخ جه‌نگی به‌سه‌ر خاوه‌ن دوكانه‌كانی بازاڕه سوتاوه‌كه‌ی هه‌ولێردا دابه‌ش كرا ره‌وشی كه‌شوهه‌وا و پله‌كانی گه‌رمای ئه‌مڕۆ و سبه‌ینێ راگه‌یه‌ندرا په‌رله‌مانتارێكی یه‌كگرتووی ئیسلامی: خراپتر چاوه‌ڕێمانه داعش له كه‌ركوك هێرشی کردەسەر هێزە ئەمنییەکان 11ھه‌مین حاڵه‌تی گیان له‌ده‌ستدان به كۆرۆنا له‌ھه‌ڵه‌بجه تۆماركرا نرخی نه‌وت له بازاڕه‌كانی جیهان\nژماره‌یه‌ك تووشبووی كۆرۆنا له‌م شاره چاكبوونه‌وه\nكۆبوونه‌وه‌كه‌ی یه‌كێتی و پارتی ده‌ستی پێكرد\nبڵاوبونه‌وه‌ی گرته‌ی ڤیدیۆیی هه‌رزه‌كارێك كه له‌لایه‌ن "هێزه‌كانی پاراستنی یاسا"ی به‌غداوه ئه‌شكه‌نجه ده‌درێت و سوكایه‌تییه‌كی زۆری پێ ده‌كرێت و سه‌ری ده‌تاشرێت و قسه‌ی نه‌شیاو و ناشرین به خۆی و دایكی و كه‌سوكاری ده‌درێت، ناڕه‌زاییه‌كی زۆری لێكه‌وته‌وه.\nمستەفا کازمی، فەرماندەی هێزە چەکدارەکانی عێراق بڕیاریدا بە لەسەرکارلابردنی سەعد خەلەف بەدر عەواد، فەرماندەی هێزی "پاراستنی یاسا"ی ده‌ركرد کە دوێنێ هێزەکەی سوکایەتییان بە هه‌رزه‌كاره‌كه كرد و بڵاوبونەوەی ڤیدیۆکەشی شەقامی عێراقی هەژاند.\nئه‌وه‌ی زیاتر عێراقییه‌كانی توڕه كردووه ئه‌وه‌یه كه هێزه‌كه‌ی سه‌ربه وه‌زاره‌تی ناوخۆی عێراق دواتر دانپێدانانی هه‌رزه‌كاره‌كه‌یان به جلێكی زه‌رده‌وه بڵاوكرده‌وه كه گوایه له‌سه‌ر دزیكردن ده‌ستگیركراوه و پاسكیلی دزیووه.\nعێراقییه‌كان له تۆڕه كۆمه‌ڵایه‌تییه‌كانن ده‌ڵێن كه هه‌ر كه‌سێك بخرێته ژێر ئه‌و ئه‌شكه‌نجه و سوكایه‌تییه‌وه، دان به دزینی كه‌شتیی تایتاكنیكیشدا ده‌نێت نه‌ك پاسكیل.\nاذا تم تعذيبه و اهانته كما رأينا في الفيديو فهو سيعترف ليس فقط بسرقة دراجة بل سيعترف بمسؤوليته عن إغراق سفينة تيتانيك و اشعال الحرب العالمية الثانية ايضاً.\nلايمكن تصديق هذه الاعترافات في ظل الفساد الموجود ويجب ايقاف اجرام وتجاوزات القوات الامنية#قوات_حفظ_القانون_تنتهك_القانون pic.twitter.com/cIX1Xpw4Ld\n— شاهو القرةداغي (@shahokurdy) August 1, 2020\n🔴 القصة الكاملة\nيرويها لكم الطفل المعنف\nمن اين اتيتم ؟؟\nمن اي ملة من الوحوش تنتمون ؟؟\nمن اعطاكم الحق بالتحاوز على امه\nعرضه هذا عرض العراقيين اجمعين\nخسأتم ولا بارك الله بكم !#قوات_حفظ_القانون_تنتهك_القانون pic.twitter.com/92gsCHiWmj\n— Firas W. Alsarray - فراس السراي (@firasalsarrai) August 1, 2020\nئه‌م بابه‌ته 12484 جار خوێنراوه‌ته‌وه\nسه‌رۆكی روسیا هه‌واڵه خۆشه‌كه‌ی سه‌باره‌ت به كۆرۆنا راگه‌یاند\nبه‌وێنه... هاوكاری لاهور شێخ جه‌نگی به‌سه‌ر خاوه‌ن دوكانه‌كانی بازاڕه سوتاوه‌كه‌ی هه‌ولێردا دابه‌ش كرا\nپه‌رله‌مانتارێكی یه‌كگرتووی ئیسلامی: خراپتر چاوه‌ڕێمانه\nداعش له كه‌ركوك هێرشی کردەسەر هێزە ئەمنییەکان\n11ھه‌مین حاڵه‌تی گیان له‌ده‌ستدان به كۆرۆنا له‌ھه‌ڵه‌بجه تۆماركرا\nئەم شۆفێرانە بڕی یەك ملیۆن دینار غەرامە دەكرێن\nلەهەولێر كەسێك دەستڕێژی گولـلە لەسێ ژن دەكات\nرامبۆكه‌ی عێراق به كۆرۆنا گیانی له‌ده‌ست دا\nزانیاری دەربارەی كۆبوونەوەكەی یەكێتی و پارتی\nدابه‌شكردنی مووچه‌ی مانگی سێی فه‌رمانبه‌ران ده‌ست پێده‌كات\nنوێترین زانیاری سه‌باره‌ت به دابه‌شكردنی مووچه‌ی مانگی 3\nڤیدیۆ؛ دیمەنێكی ناخ هەژێنی نەخۆشخانەی رزگاری لە هەولێر\nئێران تۆمه‌تباری سه‌ره‌كیی ته‌قینه‌وه‌كه‌ی به‌یروتی ئاشكرا كرد\nناوەرۆكی ئەو پێشنیازەی بەغدا بۆ رێككەوتن ڕەوانەی هەرێمی كردووە


ئەمریکا : دڵخۆشبووین بە سەلامەتی کازمی – لڤین پرێس\nئەمریکا : دڵخۆشبووین بە سەلامەتی کازمی\nدوای هێرشەکەی ماڵی مستەفا كازمی، وەزارەتی دەرەوەی ئەمریكا رایگەیاند، هەستمان بە دڵخۆشی كرد كاتێك زانیمان سەرۆك وەزیران زیانی بەرنەكەتووە.\nنید برایس، وتەبێژ بەناوی وەزارەتی دەرەوەی ئەمریكا لە ڕاگەیەنراوێكدا دەڵێت: هەستمان بە دڵخۆشی كرد كاتێك زانیمان سەرۆك وەزیران هیچ زیانێكی پێنەگەیشتووە. ئەمە كارێكی تیرۆرستیی ڕوونە، كە بە توندی ئیدانەی دەكەین، پارێزەری دەوڵەتی عێراقی كردووەتە ئامانج”.\nئەو وتیشی، ویلایەتە یەكگرتووەكان لە پەیوەندی بەهێزدایە لەگەڵ هێزە ئەمنییەكانی عێراق كە ڕاسپێردراون بە پارێزگاری لە سەروەری و سەربەخۆیی عێراق. واشنتن ئامادەیی خۆی نیشانداوە بۆ هاوكاریكردن لە لێكۆڵینەوەكانی تایبەت بە هێرشەكەدا، وتەبێژی دەرەوەی ئەمریكا وای وت.\nلەدوای کاتژمێر دووی بەرە بەیانی ئەمڕۆ لە رێگەی فڕۆکەیەکی بێفڕۆکەوانەوە هێرشکرایە سەر ماڵی مستەفا کازمی سەرۆک وەزیرانی عێراق لە ناوچەی سەوز، دەنگۆی ئەوە هەیە کە خۆی قاجێکی بە سوکی بریندار بووبێت و سێ لە پاسەوانەکانی ماڵەکەشی برینداربووبن، بەڵآم خۆی بە گرتەیەکی ڤیدیۆیی سەلامەتی خۆی و ئەوانەی لەگەڵیدان ڕایگەیاند.\nکازمی: تەندروستیم باشە و سەلامەتم\nسەدر: مەبەستیانە عێراق هێزە نادەوڵەتییەکان کۆنترۆڵی بکەن


خلوسی ئاکار: لەگەڵ عێراق و ھەرێمی باکور لەسەر بنبڕکردنی پەکەکە رێککەوتوین\nوەزیری بەرگریی تورکیا رایگەیاند، لەگەڵ حکومەتی عێراق و ھەرێمی باکور (ھەرێمی کوردستان ) رێکەوتون بۆ بنبڕکردنی پارتی کرێکارانی کوردستان( پەکەکە).\nئاژانسی ئەنادۆڵ بڵاویکردەوە، خلوسی ئاکار لە لێدوانێکی رۆژنامەوانیدا لەمیانی بەشداریکردنی لە کۆنفرانسی ئاسایشی میونخ لە ئەڵمانیا وتی "جۆرە رێککەوتنێک لە ئارادایە بۆ رزگاربوون لە تیرۆر بە خێراترین شێوە" و لە دیدارە دوو قۆڵییەکانیشیان لە میونخ باسیان لە بەرەنگاربونەوەی پەکەکە و یەپەگە و داعش و گروپی گولەن کردوە.\nئاژانسی ئەنادۆل ئاشکرایکردووە، ئاکار لەگەڵ فوئاد حسێن، وەزیری دەرەوەی عێراق و نێچیرڤان بارزانی، سەرۆکی ھەرێم و مەسرور بارزانی، سەرۆکی حکومەتی ھەرێم دیدار و کۆبونەوەی ھەبووە و پێی راگەیاندوە کە تورکیا رێز لە سنور و سەربەخۆیی و سەروەریی سەرجەم دراوسێکانی دەگرێت، بەڵام پەرۆشیشە بۆ پاراستنی ئاسایشی وڵاتەکەی خۆی.\nخلوسی ئاکار ئاماژەی بەوەشکردووە، "ئۆپراسیۆنەکانی تورکیا لە باکوری عێراق بۆ ھاوکاریکردنی عێراقە لە بنبڕکردنی تیرۆرستان لەو ناوچەیە و کۆدەنگیش لەگەڵ لایەنی عێراقیدا ھەیە کە پێویستە بە زووترین کات ناوچەکە لە تیرۆر پاک بکرێتەوە"، خلوسی ئاکار وای وتوە.\nدەمیرتاش بە دۆسیەیەکی نوێ تۆمەتبارکراوە\nدادگای ئیستانبوڵ سزایەکی لە دژی دەمیرتاش پەسەندکرد\nتورکیا ئۆپراسيۆنێکی نوێی دژی پەکەکە دەستپێکرد\nداواکاری گشتیی تورکیا داواى ١١ ساڵ زیندانیکردن بۆ پێشکەشکارێکی ئافرەت دەكات\nجارێکیتر داواکاری بۆ بینینی عەبدوڵا ئۆجالان پێشکەشکرا


“بەپێی یاسا بڕوانامەكانیان هەژمار ناكرێت”ژمارەیەك پەڕلەمانتاری هەرێم خەریكی خوێندنی ماستەر و دكتۆران – تۆڕی میدیایی خەڵک\n2020/02/12 - 7:07 PM\nدرێژەدان بە خوێندنی باڵا لە پاڵ كاری پەڕلەمانتاری لەم خوولەی ئێستادا بۆتە جێگەی گلەیی هاووڵاتیان و تۆڕە كۆمەڵایەتیەكان و قسە و باسێكی زۆری لەسەر دەكرێت، سەرچاوەیەكیش لە سەرۆكایەتی پەڕلەمان دەڵێت: “هیچ مۆڵەتێكیان پێ نادرێت و نابێت وەزارەتی خوێندنی باڵا خوێندنەكەیان بۆ هەژمار بكات”.\nسەرچاوەیەك لە سەرۆكایەتی پەڕلەمانی كوردستان بۆ (خەڵك) ڕایگەیاند، لە ئێستادا ئاگادارین ژمارەیەك لە ئەندامانی پەڕلەمان سەرقاڵی خوێندنی باڵان، لەكاتێكدا ئەوان پەڕلەمانتارن، كە نەدەبوو ئەو كارەیان بكردایە، بەڵام لە پەڕلەمانەوە هیچ جۆرە ئاسانكارییەكیان بۆ ناكرێت و نەكراوە.\nوتیشی، “ئەوانەی ئێستا دەخوێندن و پەڕلەمانتارن هیچ داوایەكیان لە پەڕلەمان نەكردووە، ئامادەیی هەموو دانیشتنەكانی پەڕلەمان دەبن و سەرجەم كارەكانی خۆیان بەجێ دەگەیەنن و دواناكەون، ئیتر پەڕلەمان ناتوانێت هیچ شتێكیان لەگەڵدا بكات، بەڵام ئەوە پەیوەندی بە ئەخلاقی كەسەكەوە خۆی هەیە ئایا تا چەند ئەوە لای دروستە لەگەڵ ئەوەی نوێنەری خەڵكە لەولاشەوە خەریكی خوێندنی خۆی بێت”.\nڕاشیگەیاند، بەپێی یاسا هیچ ڕێگەپێدراو نیە، چونكە ناكرێت تۆ لە كاریكَدا بیت و نوێنەری خەڵك بیت و بەبێ پێدانی مۆڵەت بچیت بخوێنیت، بۆیە دەبێت وەزارەتی خوێندنی باڵا ئەو خوێندنەیان بۆ هەژمار نەكات، چونكە خوێندنی بێ مۆڵەتی خۆویستانەیە نەك داواكاری حكومەت.\nئاماژەی بۆ ئەوەشكرد، سەرۆكایەتی پەڕلەمان بڕیار نیە هیچ ئاسانكارییەكیان بۆ بكات، تەنانەت ئامادە نیە مۆڵەتیان پێ بدات، جگە لە پشووە فەرمیەكانی پەڕلەمان نەبێت.\nبەپێی زانیارییەكان، لە ئێستادا نزیكەی 15 پەڕلەمانتاری ئەم خوولەی پەڕلەمان خەریكی خوێندنی بەكالۆریۆس و خوێندنی باڵای ماستەر و دكتۆران لە ناوخۆ و دەرەوەی هەرێم و لەلایەن حزبەكانیشیانەوە چاوپۆشییان لێ كراوە لەكاتێكدا ئەوان بۆ نوێنەرایەتی كردنی خەڵك چوونەتە پەڕلەمان.\nبەپێی یاسای خزمەتی شارستانی، هیچ بڕوانامەیەكی خوێندن هەژمار ناكرێت ئەگەر بەمۆڵەتی خوێندن كەسەكە نەیخوێندبێت جگە لە خوێندنی ئێواران و هاوكات بەپێی ڕێنمایی وەزارەتی دارایی هەرێم دەبێت بۆ هەژماركردنی بڕوانامە كەسەكە بە مۆڵەتی خوێندن بڕوانامەكەی بەدەستهێنابێت.\nپەڕلەمانتارپەڕلەمانی كوردستانماستەر و دكتۆراوەزارەتی خوێندنی باڵا و توێژینەوەی زانستی\nداواكارییەك ئاڕاستەی وەزیری خوێندنی باڵا و توێژینەوەی زانستی دەكرێت


ژیان نامەی شەهید كاكە ڕەش سەرانەیی\nدووشەممە, 03 کانونی یەکەم 2018 07:49\nهێرش هەسنانی-زاری كرمانجی- رواندز\nزۆر ئەوپێشمەرگە قارەمانانەی لەدەرئەنجامی شەڕی داسەپاوی تیرۆرستانی داعش بەخوێنی خۆیان پارێزگاریان لەخاكی پیرۆزی كوردستان و گەل و دەسكەوتەكانی كردووە ، قوربانی و گیان فیدای ئەوان بوو وایكرد ئەم هێزە دروندەو وەعشی گەرانە نەتوانێت بستێك لەخاكی پیرۆزی كوردستان داگیربكات .\nلەدرێژەی باسكردنی ژیانی تایبەتی شەهیدان و سەروەرانی نیشتمان لەهەفتەنامەی زاری كرمانجی بەردەوام دەبین ئەمجارەیان لەشاری رواندزی خاوەن مێژوو و سەروەری لەوێ لەدوورترین گوندی ئەوسنوورە دەچین باسی ژیانی پێشمەرگەیەك دەكەین كە لەتەمەنێكی گەنجی زووەوە خۆی كردە قوربانی كوردستان ، گوندی سەران كە سەربەقەزای رواندزە، لەشەڕی روبەرووبوونەوەی تیرۆرستانی داعش مێژووێكی تری تۆماركرد بەوەی هەم رۆڵەپێشمەرگەكانی لەسەنگەری بەرگری هاوشێوەی چیاكانی كارۆخ و هەندرێن بەورەێكی زۆر و بوێرێكی بێوێنەوە ، رێیان لەدووژمن گرت و نەیان هێشت خەونەبۆگەنەكەی نەیارانی كوردستان بێتەدی .\nشەهید محەممەد عەبدوڵڵا حارس، ناسراو بە ( كاكە ڕەش سەرانەیی). لە 21-3-1985 لە بناری چیاكانی كارۆخ و هەندرێن،لە گوندی سەران لەسنووری قەزای رەواندز لە بنەماڵەیەكی كورد پەروەر چاوی بە دونیا هەڵهێناوە.\nلە بەهاری ساڵی 2003 لە بەتەڵیۆنی یەكی سەر بە لیوای 124 بۆتە پێشمەرگە و چەكی شەڕەفی لە شان كردووە، لە ژیانی پێشمەرگایەتیدا نموونەی پیاوی ئازا و تێكۆشەر بووە، شەهید لە ساڵی 2008 ژیانی هاوسەرگیری پێك هێناوە و خاوەنی دوو كوڕی چاو گەشە بە ناوەكانی (كرێكار و زانا). لەشەڕی دژ بە تیرۆرستانی داعش دەورێكی باڵای هەبوو، هەمیشە لە پێشەوەی سەنگەردا بووە، شەهید لە شەڕێكی دەستە و یەخە لە دژی تیرۆرستانی داعش لە بەرزایەكانی كوباشی لەگەڵ پۆلێك لە هاوسەنگەرەكانی لە شەوی 30-10-2014. شەهید كرا، شەهید كاكە ڕەش بووەتە ئەستێرەیەكی گەش لە ئاسمانی سەروەری وڵاتدا.\nشەهید كاكە ڕەش دەیان ئاواتی لەگەڵ خۆیدا بردوون بۆ ژێر خاكی نیشتمان، یەك لە ئاواتەكانی سەربەخۆی وڵات بوو، بۆ زیاتر ئاشنا بوونمان بە ژیان و خەباتی شەهیدی سەر بەرز (لەتیف سەرانەی) برای شەهید كاكە ڕەش دەڵێت" لەساڵی 1988 ئاوارەی رۆژهەڵاتی كوردستان بووین، ئەو كات شەهیدی برام تەمەنی سێ ساڵ بوو، دوای ئەوەی لە ساڵی 1990 گەڕاینەوە بۆ باشووری كوردستان، دوای دوو ساڵ گەڕانەوەمان بۆ باشووری كوردستان گەڕاینەوە بۆ زێدی باب و باپیرانمان لە گوندی سەران، لەبەر نەبوونی قوتابخانە شەهید نەی توانی درێژە بە خوێندن بدات، بەڵام بەپێی ئەوەی ئێمە خوێندەوار بووین هەوڵی زۆرمان لە گەڵی دا تا توانیمان فێری نووسین و خوێندنەوەی بكەین، تەنانەت فێری ئەوەمان كرد بە زمانی ئینگلیزی بتوانێت بخوێنێتەوە و بنووسێت، بەڵام بەداخەوە مەرگ نەیهێشت چیتر لەگەڵمان بێت، ئێمە هەر چەندە زۆر خەمبار و دڵگرانین بە لە دەست دانی كاكە ڕەش بەڵام سەربەرزین كەوا لە ڕێگایەكی پیرۆزدا گیانی بەخشی، بەمەش شەهید كاكە ڕەش بوو بە چوارەمین شەهیدی بنەماڵەكەمان".\nدرێژە دەدەین بە باسكردنی ژیان و خەباتی شەهید كاكە ڕەش سەرانەی هاوڕێ و هاوسەنگەری شەهید كاكە ڕەش (خدر حاجی ئیبراهیم) چەندین ووردەكاری ژیانی شەهیدمان بۆ باس دەكات و دەڵێت" كاكە ڕەش هاوڕێی زۆر خۆشەویستی من بوو، لە منداڵیەوە تا شەهید بوونی هەمیشە بەیەكەوە بووین، بۆ هەر شوێنێك بچووبایە دەبووایە منی لەگەڵ بووایە، لە تەواوی ژیانی یەكتر شارەزابووین، هێندە تێكەڵاوی یەكتر بووین هەرگیز بە بێ یەكتری هەڵمانەدەكرد، ژیانمان هەمووی بیرەوەری بوو لەگەڵ یەكترا، بەڵام زۆر بەداخەوە ئەو شەهید كراپێنج شەو بەر لە شەهید بوونی بەیەكەوە چوینە گەشتێك، چەند هاوڕێیەكیشمان لەگەڵ بوون، باران دەباری شەو لە چیا ماینەوە كاكە ڕەش زۆر قسەی خۆشی بۆ دەكردین، بە ڕاستی شەوێكی زۆر خۆشمان بەسەر برد، نەمان دەزانی ئەمە دەبێت بە كۆتا گەشتمان، دەبێت بە دوا یادگاری بەداخەوە ئەو ڕۆژەی كەهەواڵی شەهید بوونیم پێگەیشت، ڕۆژێكی زۆر ناخۆش بوو، چونكە هاوڕێی منداڵیم بوو وە بەیەكەوەش ببووین بە پێشمەرگە، ئەولە بەتەڵیونی یەك بوو لە لیوای 124ی خۆشناوەتی منیش لە فەرماندەی زێرەڤانی بووم، بەڕاستی پیاوێكی ئازا بوو، ڕاست گۆ و وەفادار بوو، لای هاوڕێ و هاوسەنگەرانی زۆر خوشەویست بوو، چی بڵێم لە لای هەموومان خۆشەویست بوو، بەڵام ئەمە چارەنوسە و خۆشەویستانمان لێ دا دەبڕێنێت، وا هەست دەكەم كاكە ڕەش تەنها لەمن چووە چونكە ئێستاش كە بیرەوەریەكانی ئەوم بیردێنەوە چاوەكانم پڕ دەبن لە فرمێسك، بەڵام ئەو لەڕێگایەكی پیرۆز و بە سەربەرزیەوە ژیانی جێهێشت ، ئێمە كە پیشمەرگەین پارێزگاری گەل و وڵاتین ئامادەین گیان ببەخشین لەم پێناوەدا، كاكە ڕەش و پۆلێك هاوسەنگەرانم گیانیان بەخشی ڕوحیان شادبێت، ئێمەش بەڵێن بە شەهید كاكە ڕەش و سەرجەم شەهیدان دەدەین درێژە پێدەری ڕێبازەكەیان بین، شەهید بوونیش لەم ڕێگەیەدا گەورەترین شانازی و سەربەرزیە"\nفەرماندە مام (خالید فەقیانەی) فەرماندەی (لیوای 124 ی خۆشناوەتی) سەبارەت بە ئازایەتی و لێهاتوی شەهید كاكە ڕەش گووتی" كاكە ڕەش لای ئێمە پێشمەرگە بوو، بەڵام بە ڕاستی پێشمەرگەیەكی زۆر ئازا و گوێڕایەڵ بوو، كوڕێكی هێمن و لە سەرخۆ بوو، هەر چەند باسی بكەم كەمە، چونكە بەڕاستی پێشمەرگەیەكی دڵسۆز و لێهاتوو بوو، هەركات هەر كارێكم پێی سپێردبا ئەو دڵسۆزانە كارەكانی رادەپەڕاند، لە شەوی 30-10-2014 لە بەڕزایەكانی كوباشی كاتژمێر (11)ی شەو تیرۆرستانی داعش هێرشێكی نامەردانەیان كردە سەر پێشمەرگە، بەڵام زۆر بە توندی وەڵامان دایەوە و چوكمان بە دوژمنان دادا، ئەو شەڕە تا كاتژمێر (4)ی بەرەبەیان درێژەی كێشا، بە ڕاستی ئەو شەوە بەرگریەكی زۆر بەھێزمان كرد، توانیمان خەونی نەزۆكیان بۆ ھەمیشە لە گۆڕ بنێین، شەڕەكە زۆر سەخت بوو بۆیە بەرگری كردنەمان بە بێ قوربانی دان نەبوو، لەم شەڕەدا كە زیاتر لە (5) كاتژمێری خایاند چەندین پێشمەرگەی قاڕەمانمان شەهید و بریندار بوون، یەك لە شەهیدەكانمان شەهید كاكە ڕەش بوو، داعشەكانمان تێك شكاندن و زیانێكی زۆرمان پێگەیاندن، چەندین پارچە چەك و ئۆتۆمبێلی سەربازیان لێ بەجێما، هەشت تەرمی تیرۆرستان لە مەیدانی شەڕدا بە جێ مابوون، پێشمەرگە سەركەوتنێكی گەورەی تۆمار كرد، بەڵام بە داخەوە كاكە ڕەش و چەند پێشمەرگە یەكی ترمان شەهید بوون"\nلە كۆتایدا بنەماڵەی شەهیدی سەربەرز كاكە ڕەش سەرانەیی گووتیان"كاكە ڕەش یەكەم و دوا خەڵاتی ئێمە نابێت بۆ نیشتیمان، سەربەرزین بە خەبات و ماندوبوونی شەهیدانی ماڵباتەكەمان و سەرجەم شەهیدانی كوردستان، زۆر خوشحاڵین كە دەبینین بەرهەمی رەنج و ماندوبوونی پێشمەرگە و شەهیدانی كوردستان ئارامی و ئازادی لێ بەرهەم هاتووە، بۆ سەربەخۆیی و سەربەرزی كوردستان هەموومان ئامادەین خۆمان بكەین بە قوربانی .\nئەمە بوو ژیانە و بیرەوریەكانی شەهید كاكە ڕەش سەرانەیی هەزاران سڵاو بۆرۆحی پاكی شەهیدان ئەوانەی بەخوێنی خۆیان سەربەرزی و قارەمانەتیان بۆكوردستان بە جێهێشت .


سامسۆنگ سەرقاڵی بەرهەمهێنانی سێ مۆبایلی نایابە! – کەی ئای تی ئێن\nبابەتی گرینگ 10, تشرینی دووه‌م 2016\nسامسۆنگ سەرقاڵی بەرهەمهێنانی سێ مۆبایلی نایابە!\nدوای ئەوەی لە ماوەی ڕابردوودا کۆمپانیای سامسۆنگی کۆری شکستی هێنا لە بڵاوکردنەوەی نوێترین مۆبایلی خۆی بە ناوی (نۆت حەوت)، لە ئێستادا کۆمپانیاکە کار لەسەر بەرهەمهێنانی چەند مۆبایلێکی تر دەکات بۆ ئەوەی تۆڵەی ئەو شکستە بکاتەوە. لەم بارەیەوە، هەژماری (Evan Blass) ی شارەزا لە بواری پڕوپاگەندەکانی مۆبایلە هۆشمەندەکان، لە جریوەیەکدا ئەوەی بڵاوکردۆتەوە کە لە ئێستادا سامسۆنگ کار لەسەر بەرهەمهێنانی سێ مۆبایلی نوێ دەکات و دەیەوێت لە چەند مانگی داهاتوودا ڕایان بگەیەنێت.\nمۆبایلەکان بریتیین لە دوو جۆری گالاکسی ئێس هەشت بە ژمارەکانی (SM-G950 و SM-G955)، لەگەڵ مۆبایلێکی تری نوێ کە ئیڤان لە جریوەکەیدا ئاماژەی پێداوە و لە ژمارەی (SM-N950) ـیە، پێشبینی دەکرێت ئەمەیان بریتی بێت لە مۆبایلێکی نوێی زنجیرەی نۆت!\nئەمانە تەنها پێشبینین، بەڵام گەر سامسۆنگ بەڕاستی لە ئێستادا کار لەسەر ئەو بەرهەمە نوێیانە بکات، ئەوا بەشێکی ئەو شکستانەی ڕابردووی دەڕەوێنێتەوە، بە بەرهەمهێنانی نەوەی نوێی نۆتیش، ئیدی نۆت حەوت لەسەر زاری خەڵکی لادەبات.\nتاگەکان سامسۆنگ مۆبایل هەواڵ هۆشمەند


خەڵک کێشەی حیزبە یان ژیانی ئازاد و سەربەرز ؟ – Standard Kurd\nلەلایەن ستاندار Posted on نیسان 27, 2019 172 جار بینراوە 0 سەرنج\nخەڵکی باشور بە زوڕنای ھەموان ھەڵدەپەڕێت\nسلێمانی کراوەتە گۆمی خوێنی تاکەکان لەو شارە ھەفتانە خەڵک دەکوژرێن کەس فزەی لێوە نایەت لە شاری ڕۆشنگێڕی ھەزاران پارچەی حیزب و بنەماڵەی لێکراوەتەوەولەژێر ناوی رۆشنبیران یاری بەو شارە دەکرێت ، دوێنێ ئاری تەرسینەکان پاشان عەلی حەمە ساڵحەکان و ھەڤاڵابوبەکرەکان ئەمڕۆش سەرکەوت شەمسەدین و سیروان بابانەکان لە خزمەتی دەسەڵاتی خێڵدا کۆمەڵە گا ئاراستە دەکەن\nعەقڵ لەتەنھالە ئاودەستەکاندا دەبینرێت لەو ووڵاتە لە پاش ڕاپەڕین تا بە ئەمڕۆ ژمارەی تەلەفونی ھەزران ژن لە سەر دیواری ئاودەستەکانی ئەو شارە نوسراوە کەس نوزەی نایەت ھەزاران ژن تیرۆر دەکرێن دەکوژرێن و دەسوتێنرێن ، ھەر لەو شارە دەیان شوێنەواری خاپورکرا وکارگەی جگەرەو چیمەنتۆو سایلۆی خاپور کرا ڕۆشنگێیەک نەبوو بێتە گۆ ھەزاران بارەگای خێڵەکی و ناوەندی عەشیرەتی تیاکراوەتەوەو شار کراوە بە گەوڕێک بۆ لە گۆڕنانی عەقڵ کەس بە خەیاڵیشیدا نایەت ، کاوەگەرمیانیەکان بە ڕۆژی ڕوناک لە باوەشی دایکیاندا تیرۆر دەکرێن کەچی وەک خواردنی کیلۆیەک گوڵە بەڕۆژەی کاوێژی ئێوارەیەکی سەھۆڵەکەیە لایان\nئێستا بکوژانی ١٧ شوبات خاوەنی دەیان خانوی ڕوکنی ئەو شارەن و سەدان مستەشاری بکوژی کوردان و پێشمەرگە قوتی تاک بە تاکی ئەو شارە ھەڵدەلوشن کەچی رۆشنگێکانی ئەو شارە لە چاخانەی شەعب بەدەم ئاوازی خێڵ و ڕۆژنامەی ھەولێرەوە چای حەماقەت ئەخۆنەوە .\nگەر لە ھەولێر و بادینانیش ڕابمێنین کراوەتە سەربازگەیەکی خێڵەکی و چارەکە سەدەیەکە ئەو ناوچانە لەژێر ھەژمونی تیرۆر و حەماقەتی خێڵەکی حیزبێکدایە نەک لەو وەسفانەی سلێمانی بێ بەش نیە بەڵکو بە کۆیلە کردنی بە زۆر و تیرۆری سەردەشت و ویدادەکان و گرتنی پیاوان و زیندان کردنیان و اختێاب کردن وگرتنی ڤیدێۆکانی ژنەکانیان و لە خشتەبردنی کوردایەتی بە دەسەتی حیزب بۆتە کلتور .\nتا ئێستا یەک پارت لایەن و ڕێکخراوێکیش لەو ھەرێمە نەیتوانی مۆدێلێکی نوێی دەسەڵاتداری و لێکۆڵینەوەیەکی قوڵی کۆمەڵایەتی و زانستی و سیاسی بکات تا بەدیلێک بێت بۆ سیستەمی حەماقەتی خێڵەکی .\nئەوەی گرنگە بگوترێت ڕووداوەکانی ئێستا بەردەوامی حەماقەتی حیزبی خێڵەکی سەدەی ڕابردووە و ناکۆکی ڕابون و شادیەکان کەی کێشەی کۆمەڵەگایە ئەوان کێشەی کورسی و پارەو پۆپۆلیزمیان ھەیە دەنا ئەوان گوایە سەرکێشی کۆمەڵە گایان دەکرد ، کەچی ئێستا بە زوڕنای دەسەڵاتی خێڵەکی ھەڵپەی گۆڕینی ئاراستەی کۆمەڵگا دەدەن بەرەو حەماقەتێکی زۆر قوڵتر لەوەی کە ھەبووە ، کۆمەڵگاش ھەر دەڵێی کێشەی ئازادی و دەسەڵات و ئابوری و کۆمەڵایەتی و پەروەردە و نەتەوایەتی و فکری و دەیان کێشەی تری نەماوە تەنھا کێشەی شادی و سیروان و ڕابونی ھەیە .\nباشوری کوردستان کێشەی مۆدێلی حیزبی و دەسەڵاتداری بناغەیی ھەیە ئەوە ئێوەی بێ ئەخلاقە سیاسیەکانن کە زەڕەیەک مێشکتان کار ناکات و کۆمەڵگاشتان ئاوێتەی ئەو بێ ئەخلاقی فکریەی خۆتان کردووە و ھەرچیش دێتە پێشەوە بارگاوی دەبێت بەو بێ ئەخلاقیە .\nحیزب لای کورد ئامانجە نەک وەسیلە و ھەموو جومگەکانی کۆمەڵەگای داتەپیوی گرتۆتەوە گەر بڕوانینە جیھان یەک نەتەوەی دیکە نابینین ھێندەی کورد وابەستە بێت بە حیزب و ئۆرگانەکانیەوە لە ئەوروپادا زۆر حیزب و لایەن ھەن کەچی کۆمەڵگا ھەرگیز خۆیانی پێوە سەرقاڵ ناکەن تەنھا لە کاتی ھەڵبژاردندا بەرنامەی حیزبەکان دیارن و ئەوان دەنگ دەدەن بە بەرنامەکانیان کەچی لای ئێمە حیزب دایکە باوکە ھاوڕێیە داھاتە نیشتیمان و سەرمایەیە چونکە ئێمە کۆمەڵەگایەکین ھێشتا لە چاخی مستەفا بارزانیدان\nئەوەی لە ئێستادا پێویستیەکی ھەرچی زووە پەروەردە کردنی تاکێکی خاوەن فکرە نەک گیرفان , خاوەن رۆحی بەرەنگاری نەک ناوبانگ , خاوەن ئاستی تێگەیشتن لە کۆمەڵگاو پاشەڕۆژی نەک ناوگەڵ و شێوەی لوتی , ڕێکخستنێکی بەرھەمداری کەسایەتی کە بۆ پاشەڕۆژێکی درێژ و ڕوناک کار بکات نەک کاتی و ھەڵخەڵەتێنەر ئەوەش تەنھا بە نەفەس و روئیایەکی زۆر تێگەیشتوو و ئەزمون وەرگر دەکرێت .\nئێمە زادەی سیستەمێکی پاشکۆین کە نە خاوەن مۆراڵین و نە فکر چونکە لە ھەناوی حیزبی خێڵەوە ھەڵقوڵاوین دەبا ببینە مرۆڤ چیدی .\nبڵاوکراوەی پێشووئەنجومەنی پارێزگای ھەولێر داوای بەنزین لە عادل عەبدولمەھدی دەکات\nبڵاوکراوەی نوێترسەرکەوت شەمسەدین:ئەو نامانەی بۆ پەرلەمانتاران نێردراوە شتى زۆر زۆر تایبه‌ته كه ته‌نها سه‌رۆكى جوڵانه‌وه‌كه یاخود ئه‌وانه‌ى له ده‌ورووبه‌رین ده‌یزانن


��ڡǵڵ�� � õ��� ��ҡ��ٻ��ڹ� ͨڨؤڤ�� �Ի��� �˹ڵ� ˵ڶ�õ��,\n�Է�ڻ� �����Ԩ����⾪ڬ�ڤõ�� �˹ڵ� �������ٻ��ڹ� ͨڨؤڤ�� �Ի���\n�˹ڵ�ڵ� ˵ڶ�õ�ʷ��� �˵�. ��ڡǵڵ�� ����õ�� �զ� ��� � ���, �Է�ڻ�\n��������⾪ڬ�ڤõ�� �զ� ��� �ǹڵ� ����� �զ��تǵ�� ����õ�ʷ���\n�˵�. ��ڡǵڵ�� ���õ�� ͹ڸ���� �Ը���, ���š� ����ʵ�, �Է�ڻ�\n�յ����⾪ڬ�ڤõ�� ��� �͡�ڵ���ŵڵ� ����ʹڸ���� �Ը���, �˪ҵ��ڨ�ҷ���ʹ\n�ҳ��š� ����ʵյ� ���Թ� ͹ڸ����Ը�����š���ʹ���ǹ ���õ�ʷ���\n��ڡǵڵ�� �Եڶ�õ�� ��¨Եڵ�ö� ��Ի���������, ������� �ٻ�����,\n�Է�ڻ� ���ʷڸ����⾪ڬ�ڤõ�� ��¨Եڵ�ö� ��Ի���������, ������� �ٻ����յ�\n�Եڶ�õ�ʷ��� �˵�. ��ڡǵڵ�� �˻��õ�� �ԨکԵԨکԵ�ڢ� ����๹\n�ԡ�ࢻ� ��کԹڷԵ��� �Եڵ� �͡�ڤ� ��õ� �Է�ڻ� ��Ҹ����⾪ڬ�ڤõ��\n¶ԨکԵҷ���ʹ ͻڻ�� ��ڻ�෵�, �ԡ�ࢻ� ��کԹڷԵ��� �Եڵ� �͡�ڤ�\n��õյ� �˻��õ�ʷ��� �˵�. ��ڡǵڵ�� � ��Ԭ�¡õ�� ʾھ�ڶ�Ԩڨ��ڻҷ๹\nͻ�����ءڡ�� ��õ�, �Է�ڻ� ��໡ڢ����⾪ڬ�ڤõ�� �Եڵػڻҷ�\n�չطڸ�ڨ� ��ਵ��� ��¤��ڬ��� ����ҹ� ͻ�����ءڡ�� ��õյ�\n��Գ�¡õ�ʷ��� �˵�. �Ե� ������� �ص�� ������� ʾھʧڤ��ԡ������Ԩ���\n[���-���] ��ص�� �����⤵� ��ࢹ �Ҩ� �Ԩک��õ� � ʡ�⡹�⵻�\n����� ��� ���ڻ�ڹǨ�. ���� ʾھ�ڶ �صڵҹ��ڶ���ҵ�.


مێژووی کۆنی كوردستان – History Of Kurdistan\nHome / بەشی مێژووی كورد / مێژووی کۆنی كوردستان\ndidar othman 2016-05-09\tبەشی مێژووی كورد, مێژووی كۆنی كورد لێدوان نووسین ناچالاککراوە لە مێژووی کۆنی كوردستان 11,151 Views\nكوردستان هه‌م به‌پێی پاشماوه شوێنه‌وارییه‌كان و هه‌م به‌پێی نوسراوی نێو كتێبه پیرۆزه‌كان، جێگایه‌كی دیاری له‌مێژووی دنیادا هه‌یه، ئه‌ویش به‌پله‌ی یه‌كه‌م له‌و راستییه‌وه سه‌رچاوه ده‌گرێت كه‌پاش روداوی لافاوه گه‌وره‌كه‌ی كه‌شتی نوح له‌سه‌ر چیای جودی له‌كوردستان له‌نگه‌ری گرتووه‌و جارێكی تر له‌م ده‌ڤه‌ره مرۆڤایه‌تی هه‌نگاوی بوژانه‌وه‌ی خۆی ناوه‌و له‌وێدا به‌دنیادا بڵاوبۆته‌وه.\nله‌سۆنگه‌ی ئه‌م راستییه‌وه جێی سه‌رسوڕمان نییه كه‌یادگاری هه‌وه‌لینی مرۆڤ له‌كوردستان بوونی هه‌بێ، وه‌كو ئه‌شكه‌وتی شانه‌ده‌ر له‌چیای برادۆست له‌ناوچه‌ی بارزان، كه‌شوێنه‌واری ئیسكه په‌یكه‌ری مرۆڤی نیاندرتالی لێدۆزراوه‌ته‌وه، ته‌مه‌نی له(45-60) هه‌زار ساڵ ده‌بێ، هه‌روه‌ها بۆ یه‌كه‌م جار كشتوكاڵ كردن له‌گوندی چه‌رموی رۆژهه‌ڵاتی چه‌مچه‌ماڵ كه‌كۆلینكاری ئاركۆلۆژیانه‌ی لێكراوه پاشماوه‌ی شینایی كردن و ماڵات به‌خێوكردنی لێ دۆزراوه‌ته‌وه. ئه‌مه وێڕای ده‌یان شوێنه‌واری دیكه كه‌قوڵایی شارستانیی كوردستان ده‌رده‌خه‌ن.\nله‌كوردستانی كۆندا ده‌وڵه‌ت و ئیمپراتۆری به‌ناوبانگ هه‌ڵكه‌وتووه كه‌له‌مێژووی دێریندا زانیاریان له‌باره‌یه‌وه تۆماركراوه، له‌وانه سوئیه‌كان له‌ناوچه‌ی سورباتۆ له‌ناوه‌ڕاستی هه‌زاره‌ی سێیه‌می پێش زایین كه‌ده‌سه‌ڵاتیان ماوه‌یه‌ك تا ناوچه‌ی ئور كشاوه. لۆلۆییه‌كان له‌ناوچه‌ی میزۆپۆتامیاو به‌تایبه‌تی ده‌شته‌كانی زه‌هاوو شاره‌زوور كه‌له‌سه‌رده‌می ئاشوورییه‌كان به‌و ناوچانه‌یان ده‌گوت وڵاتی زاموا. له‌هه‌زاره‌ی سێیه‌می پێش زایین لۆلۆییه‌كان خودان ده‌وڵه‌تێكی به‌هێزبوون پایته‌خته‌كه‌یان شارێك بوو به‌ناوی خمازی.\nله ناوچه‌كانی باكورو رۆژهه‌ڵاتی وڵاتی لۆلۆییه‌كان نێوی ده‌وڵه‌تێكی دیكه دێ به‌ناوی گۆتی یان گۆتیه‌كان، كه‌ئه‌وانیش له‌هه‌زاره‌ی سێیه‌م و هه‌زاره‌ی دووه‌می پێش زایین ناویان دێت كه‌توانیویانه بۆ ماوه‌ی سه‌دساڵ فه‌رمانڕه‌وایی ناوچه‌كانی ناوه‌ڕاستی عیراقیش بكه‌ن.\nكاشیه‌كان له‌ناوه‌راستی هه‌زاره‌ی دووه‌می پێش زایین ده‌وڵه‌تێكی به‌هێزیان دروست كردووه له‌كوردستان ده‌سه‌ڵاتداربوون و له‌ساڵی 1595 – 1162 پ.ز حوكمی وڵاتی بابلیان كردووه و زۆر شوێنه‌واری شارستانیان له‌پاش به‌جێماوه.\nمیلله‌تانی دیكه‌ی به‌ناوبانگ له‌كوردستان ناویان هاتووه‌و ده‌سه‌ڵاتیان پێكهێناوه وه‌ك میتانییه‌كان و تۆرانییه‌كان و ماننایه‌كان. به‌ڵام میدیه‌كان له‌میلله‌تانی به‌ناوبانگی كوردستانی كۆنن و توانیویانه له‌سه‌ده‌ی حه‌وته‌می پێش زایین دا ئیمپراتۆریه‌تێكی گه‌وره ئاوا بكه‌ن كه‌به‌هاوكاری كلدانیه‌كان له‌ساڵی 612 پ.ز ده‌وڵه‌تی ئاشوریان له‌ناوبردووه‌و شاری نه‌ینه‌وای پایته‌ختیان كۆنترۆڵ كردووه، له‌به‌رئه‌وه‌ی به‌پێی بۆچوونی هه‌ندێك له‌توێژه‌ران میدیه‌كان باپیرو بنه‌چه‌ی كوردانن بۆیه ساڵی دامه‌زراندنیان له‌ساڵی 700پ.ز به‌سه‌ره‌تای ساڵی كوردی دانراوه.\nكاردۆخیه‌كان كه‌له‌ناوچه‌كانی بۆتان بوونیان هه‌بووه. له‌لای به‌شێك له‌توێژه‌ران به‌باپیره گه‌وره‌ی كوردان داده‌نرێن، زه‌ینه‌فۆن نووسه‌ری به‌ناوبانگی یۆنانی پاش شكستی سوپاكه‌ی له‌شه‌ڕێكی ناوخۆی هه‌خامه‌نیشه‌كاندا له‌گه‌ڵ (10)هه‌زار سه‌ربازی دیكه‌ی یۆنانی به‌زێدی كاردۆخیه‌كاندا تێپه‌ڕیوه‌و له‌ساڵی 401پ.ز زۆر زانیاری شایسته‌ی له‌باره‌یانه‌وه تۆماركردووه. هه‌روه‌ها له‌ساڵانی دواتردا كوردستان رووداوو گۆڕانكاری زۆری به‌خۆوه دیوه وه‌كو شه‌ڕی گوگمێر له‌نزیك هه‌ولێر له‌نێوان سوپای ئه‌سكه‌نده‌ری مه‌كدۆنی و سوپای هه‌خامه‌نشیه‌كان له‌ساڵی 331پ.ز.\nدواتر كوردستان به‌زۆری له‌ژێر كاریگه‌ری ده‌سه‌ڵاتداریه‌تیه‌كانی ئه‌شكانی و حدیاب و ساسانی و بیزه‌نتی و (رۆمه‌كان) دابووه.\nله‌گه‌ڵ په‌یدابوونی ئاینی پیرۆزی ئیسلام و ده‌ستپێكردنی فتوحاتی ئیسلامی به‌ره‌به‌ره وڵاتی كوردانیش بووه به‌شانۆگه‌ری روداوو گۆرانكاری گه‌وره، هه‌ر له‌ساڵی 16ك، سه‌رزه‌مینی كوردستان له‌كه‌وشه‌نه‌كانی خواره‌وه ناوچه‌كانی جه‌له‌ولاو حه‌لوان و كرمانشاو وڵاتی لوڕستان به‌ئایینه نوێیه‌كه ئاشنا بوون، هه‌تاوه‌كو ساڵی 35ك، زۆربه‌ی هه‌ره زۆری كوردستان كه‌وته بن ده‌ستی موسڵمانان و كوردیش به‌كاوه‌خۆ به‌ئایینه نوێیه‌كه راده‌هاتن و پێی قایل ده‌بوون.\nله‌سه‌رده‌می ئومه‌وییه‌كاندا (41- 132ك) ده‌كرێ بڵێین كورد قۆناغی گواستنه‌وه‌ی خۆی تێده‌په‌ڕاند، وڵاتیان له‌به‌ر سه‌ختی و هه‌ڵه‌موتی بوو بوو به‌په‌ناگه‌ی خه‌واریجیه‌كان و كوردیش له‌هه‌ندێك بزاوتی خه‌واریجیه‌كاندا به‌شداری كردووه‌و له‌وماوه‌یه‌دا وه‌ك موسڵمانانی ناعه‌ره‌ب (موالی) رووبه‌رووی سته‌م و پێشڵكاری بوونه‌ته‌وه.\nبۆیه كورد هاوكاری و پاڵپشتی بانگه‌وازی عه‌بباسیه‌كانی كردووه له‌گه‌ڵ رووخانی ده‌وڵه‌تی ئه‌مه‌وی هاتنه سه‌ركاری عه‌بباسیه‌كان، كورد هه‌م رۆلی بینی هه‌م له‌سه‌رده‌مه‌كانی دوتردا به‌شداریكردنێكی كاراتری مێژووییان نیشاندا.\nله‌سه‌رده‌می ده‌سه‌ڵاتی خه‌لافه‌تی ئیسلامیدا و به‌تایبه‌تی له‌ماوه‌ی حوكمی عه‌بباسیه‌كان (132-656ك) هه‌لومه‌رجی ده‌ركه‌وتنی ده‌سه‌ڵاتی سیاسی و باڵاده‌ستبوونی كورد له‌ناوچه‌كانی خۆیدا هاته گۆڕێ و هه‌ر له‌سه‌ره‌تای سه‌ده‌ی چواره‌می كۆچی/ ده‌یه‌می زاینی، چه‌ند ده‌سه‌ڵاتدارییه‌كی كوردی له‌شێوه‌ی میرنیشین و ده‌وڵه‌تدا ده‌ركه‌وتن و به‌م شێوه‌یه‌ی خواره‌وه ریزبه‌ندیان ده‌كه‌ین له‌گه‌ڵ دیاریكردنی دیارترین ئه‌و شوێنانه‌ی كه فه‌رمانڕه‌واییان تێدا ده‌كرد.\nمیرنشینی عه‌یشانی 300-350ك / 912-961ز\nله‌ناوچه‌كانی رۆژئاوای هه‌رێمی چیاكان له‌نه‌هاوه‌ند و دینه‌وه‌ر و هه‌مه‌دان و سامنان هه‌تا سنوری ئازربایجان. له‌دیارترین میره‌كانیان وندادو غانم.\nمیرنشینی ره‌وادی (ده‌وروبه‌ری 337-463ك/948-1071ز)\nله‌شاره‌كانی مه‌راغه‌و ته‌ورێزو ئه‌رده‌بیل و ورمێ و خوی و سه‌لماس …هتد، به‌ناوبانگترین میره‌كانیان محه‌مه‌د كوڕی حوسێن ره‌وادی و ئه‌بو هه‌یجای ره‌وادی و مه‌مه‌لانی ره‌وادی.\nمیرنشینی شه‌دادی 340-595ك/951-1198ز\nله‌هه‌رێمی ئاران له‌شاره‌كانی به‌رده‌عه‌و دبیل و گه‌نجه‌و باكو چه‌ند شارو ناوچه‌یه‌كی دیكه. میرنشینی شه‌دادی هه‌رچه‌نده له‌لایه‌ن سه‌لجوقیه‌كانه‌وه لاوازكراوه به‌ڵام هه‌تاوه‌كو ساڵی 595-1198ز له شاری ئانی هه‌ر مابوو.\nله‌دیارترین میره‌كانیان محمه‌د كوڕی شه‌دادو فه‌زلون و ئه‌بولئه‌سوارو چه‌ندانی دیكه. كه‌سه‌ربه‌خۆبون و دراوی تایبه‌تی میرنشینه‌تیان لێداوه.\nمیرنشینی حه‌سه‌نوه‌یهی 348-406ك/ 959-1015ز\nله‌ناوچه‌كانی شاره‌زوورو شاپورخواست واتا لوڕستان و دینه‌وه‌رو هه‌مه‌دان و شوێن وشاری دیكه فه‌رمانڕه‌واییان كردووه.\nله‌میره به‌ناوبانگه‌كانیان، حه‌سه‌نوه‌یهی كوڕی حوسێنی كوردی و میر به‌در كوڕی حه‌سه‌نوه‌یهی كه‌یه‌كێكه له‌هه‌ره میره به‌ناوبانگه‌كانی كوردان، له‌سه‌ده‌كانی ناوه‌راستدا كاری زۆر دیاری له‌ماوه‌ی فه‌رمانڕه‌وایه‌تیه‌كه‌یدا كردووه‌و دراوی تایبه‌تی لێداوه.\nمیرنشینی مه‌روانی 373-489ك/983-1096ز\nله‌كوردستانی ناوه‌ڕاست و باكور له‌دیاربه‌كر شاره‌كانی میاخارتین و ماردین وئامه‌دو خه‌ڵات و به‌دلیس و ناوچه‌ی دیكه فه‌رمانڕه‌واییان كردووه.\nدامه‌زرێنه‌ری میرنشینه‌كه میر باد كوڕی دۆسته‌كی كوردیه هه‌روه‌ها میر مومه‌هه‌د ئه‌لده‌وله‌و میر نه‌سرولده‌وله‌و ئه‌حمه‌د كوڕی مه‌روانی كوردی كه‌به‌ناوبانگترین میری كوردیه، زیاتر له‌په‌نجا ساڵ میرایه‌تی كردووه‌و ده‌سه‌ڵاته‌كه‌ی وه‌ك ده‌وڵه‌ت ناسراوه له‌لایه‌ن ده‌وڵه‌تانی عه‌باسی و بوه‌یهی وفاتمی و بیزێنتی و سه‌لجوقیه‌كان دانی پێدانراوه. زۆر كاری گرینگ له‌ئاوه‌دانی و بوژانه‌وه‌ی ژیانی كۆمه‌ڵایه‌تی و ئابووری له‌و ناوچه‌یه‌ی كوردستاندا ئه‌نجامدراوه. له‌زۆربه‌ی شاره‌كاندا دراوی میرنشینیه‌كه لێدراوه.\nمیرنشینی عه‌ننازی 381-511 ک /991 – 1117 ز\nئه‌م میرنشینیه له‌ناوچه‌ی حه‌لوان له‌لایه‌ن كورده‌كانی شازه‌نجانییه‌وه دامه‌زراوه دواتر ده‌سه‌ڵاتی فراوان بووه‌و له‌شاره‌كانی ئه‌سه‌د ئابادو داقوق و ئاوه‌دانی دیكه ده‌سه‌ڵاته‌كه‌ی په‌ره‌ی سه‌ندووه. له‌میره به‌ناوبانگه‌كانیان، میر ئه‌بولفه‌تح محه‌مه‌د كوڕی عه‌نناز و میر حسام ئه‌لده‌وله و ئه‌بو شوك و میرسورخاب كوڕی به‌در.\nمیرنشینی هه‌زبانی 347 – 534 /1046 – 1139 ز\nله‌شاری هه‌ولێر ده‌ركه‌وتووه، سه‌رجه‌م ناوچه‌كانی ده‌وروبه‌ری هه‌ولێری فه‌رمانڕه‌وایه‌تی كردووه، له‌به‌ناوبانگترین میره‌كانیان عیسا كوڕی موسای هه‌زبانی و میر ئه‌بولحه‌سه‌نی كوڕی موسكی هه‌زبانی.\nله دوای هاتنی سه‌لجوقییه‌كان زۆربه‌ی میرنشینیه كوردییه‌كان پوكانه‌وه‌و به‌ره‌و نه‌مان چوون، به‌ڵام رۆڵی كورد هه‌ر له‌بره‌ودابوو له‌شه‌ڕی به‌ناوبانگی ملازگرددا كورد هاوكاری سه‌لجوقیه‌كانی كردووه كه‌سه‌ركه‌وتن به‌سه‌ر رۆمه‌كاندا.\nله‌سه‌روبه‌ندی هاتنی مه‌غۆله‌كاندا كوردستان رووبه‌رووی وێرانكاری و زیانی زۆر بۆوه، چونكه هه‌م هه‌رێمه كوردییه‌كان بۆ مه‌غۆلییه‌كان گرنگ بوون، هه‌م ده‌كه‌وته سه‌ر رێیان بۆ به‌غداو شام، بۆیه كوردستان له‌سه‌ده‌ی 7ك / 13ز زۆرترین زه‌ره‌رو زیانی به‌ركه‌وت.\nله‌ماوه‌ی ده‌سه‌ڵاتداریه‌تی هێزه داگیركه‌ره‌كانی كوردستاندا وێڕای زه‌برو زه‌نگی زۆر به‌ڵام ده‌سه‌ڵاتی سیاسی له‌كوردستاندا به‌ته‌واوه‌تی له‌ناونه‌چوو، چه‌ندان میرنشین و ده‌سه‌ڵاتداریه‌تی\nكوردی له‌ناوچه جیاجیاكانی كوردستاندا فه‌رمانڕه‌واییان ده‌كردو هێزه‌كانی جه‌لائیری وته‌یموری و قه‌ره‌ئۆینلو….هتد. كوردستانیان كردبووه مه‌یدانی شه‌ڕو ململانێ، تاده‌ركه‌وتنی عوسمانیه‌كان و شه‌ڕی چالدێران 1514ز، كه‌میر شه‌رفخانی به‌دلیسی له‌كتێبی شه‌ره‌فنامه‌دا زانیاری گرینگی له‌سه‌ر ئه‌و ده‌سه‌ڵاتداریه‌تیه‌ی كوردان تۆماركردووه.\n• ئاماده‌كردنی ژماره‌یه‌ك له‌مامۆستایانی به‌شی مێژووی كۆلیژی ئاداب له‌زانكۆی سه‌لاحه‌ددین\nPrevious كوردستان و یه‌كێتیی نیشتمانیی كوردستان\nNext سه‌ره‌تایه‌ك بۆ مێژوو , پوخته‌یه‌ك له باره‌ی میژووی كورد


Latin: - Viscum Album - Loranthus Grewinkii Boiss\nEnglish: - Common mistletoe\nدووک، دەمووکە، زۆڵوو لاو بەلوویی، مۆخڕ، ئەنگڵی هێندیک داری نێو دارستان و لێرەوارەکانە لەوانە داری بەڕوو و لە بنەماڵەی Viscaceae یان Loranthaceae کە بە شێوەی یەک رەگەزی نێر یان مێوە لەسەر لق و پۆی داری دیکە دەڕوێ و لەسەر ئەوان پێداویستییەکانی خۆی وەدەست دێنێ.\nئەم جۆرە ئەنگڵە لە ئێراندا بە سێ جۆرە دابەش کراوەن کە ئەمانەن:\n١. زۆڵوو لاو بەلوویی Viscum album L\n٢. چاو بولبولی Loranthus grewinij\n٣. مووخۆر Lornthus europaeus\nئەم سێ جۆرە، جۆری یەکەم و سێهەم زیاتر هێرش دەکەنە سەر داری نێو دارستانەکان و جۆری V.album زیاتر لەسەر داری گویژ و جۆری L.europaeus زیاتر هێرش دەکاتە سەر بەڕووی ناوچە کوردنشینەکان و زەرەر و زیانیان پێدەگەیەنێ.\nناوی رەگەزی لە ویسکوزیتە بە مانای چەسپێنەر و خەستی وەرگیراوە. ئەندمای مژێنەری زۆڵوو لاو بەلوویی پێی دەوترێ Haustorium و بەر لەوەی کە پێوەدن ببێ بە لق و چڵی داری خانەخوێوە، Perhaustorium پێدەڵێن.\nئەم پارازیتانە کە درێژیان لە ٣٠ تا ٩٠ سانیتمیتر دەبێ و لە دوورەوە لە هێلانە باڵندە دەچن، زۆر ژەهراوییە بەڵام لە کوردەواری خوەماندا وەک دەرمانی سکچوون کەڵکی لێ وەردەگرن و ژنانیش بۆ لابردنی مووی دەمووچاو و بەرگەدە و مووی نەخوازراوی لەشیان و بۆ کەم کردنەوەی تەوژمی خوێن و گەیاندنی دمەڵ و زیپکە کەڵکی لێ وەردەگرن.\nدوای پرس و جۆیەکی زۆر لە دۆستان و خزمان لە شار و ناوچە جیا جیاکانی کوردستان بۆم دەرکەوتن کە ناوی جۆراوجۆر هەیە وەک (کشمش کاولیا) یان (کشمیش کاولی) بە تورکیش پێی دەڵێن "بورک اقاجی"ی پێدەڵێن. لە کوردەواریدا بە رادەی زۆر کەم بۆ دەرمانی هێنانەخوارەوەی تەوژمی خوێن.


هێشتا پێویست بەداخستنی دەرگاكان ناكات\n2020-12-18 12:58 171 جار بینراوە کۆمێنت\nلەم سەروبەندی توندبوونی تەنگژەی ئابووریی و هەڵكشانی ناڕەزایی چین و توێژ و فەرمانبەران وەك دەرئەنجامی پێنەدانی مووچە و شایستەكانیان، بەشێكی سەرنج و تێبینی و رەخنەكان، هاوكات هیوا و ئومێدی چارەسەری ئەم دۆخە وەستاوە، هەر رووە و یەكێتییە.\nئەم سەرنجدان و تێكچڕژانەی هەندێک رەخنەی جددی لە یەكێتی زیاتر لە هەر هێز و لایەنێكی دی، دوو لایەنە و سێیەم هەڵناگرێ، لایەكی هی ئەوەیە كە یەكێتی بەشدار و پێكهێنەری سەرەكیی كابینەی نۆیی حكومەتی هەرێمی كوردستانە و بەشێكی بەرپرسیارێتی لەو بارەدا بەردەكەوێ. لایەكەی تریشی مانای زیندووێتی و تیژدیدی و چاوەڕوانی جەماوەرە بە ئایندەی نوێخوازی یەكێتی، بە پێوانەی ئەوەی دەڵێن گلەیی لە دۆست رەوایە، گەرەكیانە وەك دیفاكتۆ دەرچەی دەربازیی ئەم دۆخە لەئەستۆ بگرێ.\nلە سۆنگەی بینینی خەمێكی قووڵی گۆشەنیگای نیشمانپەروەری و هاوسۆزیی كۆمەڵانی خەڵكیش، بێگومان ئەركی هەڤاڵانی ریزی یەكەمی بەرپرسیاری یەكێتی بۆ گۆڕینی قەدەری شێواو و نابەرابەری دۆخی ژیان و گوزەرانی كۆمەڵ، قورستر دەكا. ئەوە روونە كە هەرگیز لە گۆڕەپانی سیاسەتكردندا بۆ حزبێكی سیاسی نەرمڕەو، كاركردن بۆ رێكردن لەگەڵ ركابەر و یار و نەیاردا هەڵە نییە، ئەمەی یەكێتی كە تا دوایین رۆژەكانی كۆتایی ئەمساڵیش بە ناچاریی لەگەڵیدا رۆیشتووە، هەر بەو ستراتیژە بووە، وەك بەڵێنی چاوەڕێكردن و وەستان و فرسەتی چەندبارە بە كابینەی نۆ و هاوبەشەكانی ئەگەرچی بۆتە جێی رەخنە، بەڵام رێگەی راست و تەندروست بووە.\nلێ دەكرێ بڵێین كە چەندبارە بوونەوەی ئەم چانسانە و درێژكردنەوەی سەخاوەتیش بەم نەزمە و نەگەیشتن بە خاڵی هاوبەش و تێڕوانینی گشتگیر لەبارەی هەندێ مەلەفی ناڕۆشندا كە پەیوەستە بە ژیان و گوزەرانی هاووڵاتیانەوە، گرێدراوە بە مان و نەمانی ئەم قەوارە كوردییەوە، لە دوای ئەو رێكەوتنەی كراوە، بۆ یەكێتی خوێندنەوەی تر هەڵدەگرێ، دەشێ لە مەنتیقی سیاسەتكردندا بچێتە بۆتەی باری هەڵبژاردنی پلان و نەخشەڕێی دووەم، كە هیچ كات دڵخوازی یەكێتی نەبووە، بەڵام ئیمكانیش نییە لە دۆخێكی وەها ئاڵۆزدا بە رەچاوكردنی پێشێلكاریی ئەو رێكەوتنە سیاسییە لە نێوان هاوبەشەكانیدا واژۆی كردووە، درێژەی پێ بدا.\nئەگەرچی هەوڵ و هەواڵی گەیشتنە رێكەوتنی هەرێم و ناوەند تا ئەم دەقەیەش روون نییە، هاوكات هەلومەرجی نێوخۆیی و رێكەوتنە سیاسییەكانی هەرێمیش لە بۆتەی حكومڕانیدا بە جۆرێكن كە ئێرەییان پێ نابرێ، بەڵام هێشتا پێویست بە داخستنی دەرگاكان ناكا و نەفەسی دانوستان و كۆڕایی بۆ چارەی دۆسێ هەڵواسراوەكان، تاكە دەرفەتی بەردەم هەمووانە، دەنا یەكێتی بە نەخشەڕێی بەدیل لەگەڵ ساڵی نوێدا ساز و ئامادەیە، بۆ ئەمەش بە دڵنیاییەوە كەموكوڕی و ئاستەنگەكانی بە باشی هەڵسەنگاندووە و بە رەچاوكردنی هەل و مەرجە ئیقلیمییەكان، دەشێ رێكەوتنی سیاسییەكانیش گۆڕانكارییان بەسەردا بێ.\n2018-06-27 10:56 496 جار بینراوە


دەستپێك – MAG Iraq – Stay Safe From Mines\nدەستپێکەك لسەر کامپینێ\nتەقەمەنی و پاشمایێن شەڕی دمەترسیدارن بۆ سەر تە و خێزان و کۆمەڵگەها تە. ئەگەر تە مینەك ، تەقەمەنییەکی نەپەقی ، یان هەر تەقەمەنییەکی گومان ژێکری دیت، خۆ نێزیك نەکە ، دەستێ خۆ نەکێ و بلەز کەسەكی یان ئالیەکێ ژێ ئاگەهداربکە! مین و تەقەمەنی و پاشمایێن شەڕی یاری نینە. یاریکرن ب ڤان تشتان ڕەنگە دوماهیێ ب ژیانا تە بینیتن یان ببتە سەدەما وی کو ب دژواری بریندار بیت. ئەگەر تە تشتەکی مەترسیدار دیت خۆ ژێ دویر بخە و ب زویترین دەم کەسەکێ مەزن ژ ڤی تشتێ مەترسیدار یێ کو تە دیتی ئاگەهدار بکە، یان بلەز بنگەهێ پۆلیسا یان ڕێکخراوا (MAG) ژێ ئاگەهدار بکە.\n(MAG) کورتەیەك ل سەر ڕێکخراوا\nکومەڵەیا شێویرمەندییا مینان (MAG) ڕێکخراوەکا مرۆییا قازانج نەویستە و ل بوارێ هەلگرتنا مینان ل 25 وەڵاتاندا کاردکەت. ئەم مینێن زەڤییان و تەقەمەنیێن هێشوویی و بومبێن نەتەقی لە وان جهێن کو تووشی شەڕ و پەڤچوونان هاتینە ڤەدبینین و ژناڤ دبەین. ڕێکخراوا (MAG) عێراق هەتا ساڵا 2021، (170,433) مینێن زەڤییان ڕاکرینە و ڕووبەرێ (128) کم٢ زەڤیان پاقژکریە و (113,319) وانێن هشیارکرنێ لە مەترسیێن مین و تەقەمەنییانژی پێشکەشکرییە.\nهەمی بۆمبێت هێشوویی پاشمایێت تەقەمەنیێت شەڕی بۆمبێت بدەست چێکری مين خەفکێت نەزانا ڕەفتارێت سەلامەت جهێن مەتڕسیدار نیشانێن ئاگەهدارکرنێ\n(MAG) سەبارەت ب کومەڵەیا شێویرمەندییا مینان\nكومەڵەیا شێویرمەندییا مینان (MAG) ڕێكخراوەكا پاڵپشتیكار و مرۆڤییا جیهانییە و د بوارێ ڤەدیتن و لابرن و ژناڤبرنا مینێن زەمینی و تەقەمەنیێن هێشوویی و بۆمبێن نەپەقی ل وان جهێن كو ب ڤان جورێن تەقەمەنییان پیس بووینە كار دكەت.\nئەم د ڤێ باوەڕیێ داینە كو نە ش هەژیێ قەبیل كرنێیە كە هەتا نها و پشتی دیماهیكا جەنگان هێشتا ب ملیونان خەلك د ناڤا مەترسییان و هەژاریێ دا ماینە. ئارمانجا مە ئەوە هاریكارییا گومەڵگەهێن جیاواز بكەین دا بشێن ل ژیانا خو بەردەوام بن و پاشەڕوژا خو ب دەست خوڤە بیننەڤە.\nكومەڵەیا شێویرمەندییا مینان (MAG) ل ساڵا 1992 ڤە ل عێراقێ كاردكەت دا كو زەڤیێ بو وان خەلكان پاقژ و سڵامەت بكەت یێت كو ب دەهان ساڵن د بن كارتێكرنێن شەڕ و پەڤچوناندا دژین. مینێن زەمینی و تەقەمەنیێن هێشوویی و تەقەمەنیێن دی یێن نەپەقی و هەروەسا ئەو پیسبوونا نوی یا كو د ئەنجامێ وێ شەڕا ب ڤێ دیماهیێ دگەل داعشدا هاتە كرن، یێت بووینە سەدەما پاشڤەهێلێنا شوینەوارەكا مەترسیدار كو بوویە ڕێگر ل سەر ڕێكا بكارئانینا زەڤییان ژ لایێ كومەڵگەهانڤە و ڤەگەڕیانا ئاوەرەیێن ناڤخویی ب سڵامەتی بو جـهـ و زێدێن خو.\nب پاقژكرنا زەڤیێن مینڕێژكری ل ڕێكا پاكسازییا دەستی و بكارئینانا ئامێرێن میكانیكی و كوچكێن لێگەڕیانا مینان، ڕێكخراوا MAG دێ هاریكارییا كومەڵگەهان كەت بشێن زەڤیێن خو ب سڵامەتی بكار بینن، ئەڤەش دێ ئێمناتییەكا زورتر د بوارێ خارنێدا بو ڤان دابینكەت و ڕێكەكێش بو ڤان ڤەكەت كو ژ هەژاریێ ڕزگارببن. ئەو زەڤیێن كو ڕێكخراوا MAG عێراق د هەیاما 20 ساڵێن بووریدا پاقژكرین، یێت هاتینە بكارئینان بو چێكرنا ڕێك و قوتابخانە و گوندێن نوی، هەروەسا یێت بووینە سەدەما ڕێك خوشكرنێ كو هزاران جوتیار بشێن ب سڵامەتی شول بكەن.\nژ سالا 1989 ڤە هەتا ئەڤڕو ڕێكخراوا MAG شیایە هاریكارییا پێشكەشی 18 ملیۆن كەسان ل 68 وەڵاتاندا بكەت دا كو بشێن پشتی شەڕ و جەنگان دووبارە ژیانا خو و دەبەرا ژیانێ بو خو ئاڤاكەنەڤە.\nئەم بهاوبەشی دگەل هەیەك ژ


بەهێزکردنی توانا داراییەکانی ژنان لەلایەن ڕێکخراوی خەڵک بۆ گەشەپێدان – chawyxelk.org\nبەهێزکردنی توانا داراییەکانی ژنان لەلایەن ڕێکخراوی خەڵک بۆ گەشەپێدان\nبە ناونیشانی بەهێزکردنی توانا داراییەکانی ژنان، ڕێکخراوی خەڵک بۆ گەشەپێدان PDO لە چوارچێوەی پرۆژەی یەکسانی جێندەری و بەهێزکردنی ژنان بە پاڵپشتی UNFPA و SWEDO چالاکییەکی بۆ ماوەی دوو هەفتە ئەنجامدا بۆ سێ بواری جیاواز لە شار و شارۆچکەکانی ( هەڵەبجە، جەلەولا، ڕانییە)ئەنجامدا.\nلەم چالاکییەدا سێ ڕاهێنانی جیاواز لە بوارەکانی (شیرینی ، درومان، ئارایشتگا) ئەنجامدرا، کە بۆ هەر ڕاهێنانێک (٤٥) ژن بەشداری کردبوو.و کۆی بەشداربون ١٣٥ ژن بووە.\nشاسوار صدیق،بەڕێوەبەری پرۆژەکە بە چاوی خەڵکی وت ” ئامانجمان لە کردنەوەی ئەم راهێنانە لەم سێ ناوچەیە بۆ پەرەپێدانی توانا کارامەییەکانی ژنان لەو بوارە جیاوازانەدا و هەروەها پاڵپشتی کردنی ئەو ژنانەی کە دەتوانن ببن بە خاوەن پرۆژەی خۆیان. وە بە پێی لێهاتوویی ئەو ژنانەی کە توانای دەستپێکردنی پرۆژەی هەبووە ئێمە توانیومانە هاوکاری دارایی لە رووی دابینکردنی کەرەستەکان بۆ ٤٥ ژن دابین بکەین کە لە ئێستادا بونەتە خاوەن کاری خۆیان.”\nهاژە ئەحمەد، بەڕێوبەری سەنتەری گەشەی سەر بەڕێکخراوی خەڵک بۆ گەشەپێدان لە هەڵەبجە دەڵێت “دوای کۆتایی هاتنی خولەکە بازاڕێکمان بۆ ژنانی بەشدار بوو کردەوە بۆ ئەوەی بەکردار ڕاستەوخۆ فێری ئەوەبن ئەو بەرهەمانەی دروستی دەکەن بیخەنە بازاڕاوە و بژێوی خۆیان پەیدا بکەن ، واتە مەبەست لە کردنەوەی ئەم بازاڕە نیشاندانی بەرهەمەکانیان بووە.”\nبەشدار بوویەک لە خولی هەڵەبجە تایبەت بۆ چاوی خەڵک وتی ” زۆر بە گرنگییەوە لەم خولە دەڕوانم، هیوادارم ڕێکخراوەکان گرنگی بدەن بە کردنەوەی ئەم جۆرە خولانە ، چونکە بەردەوام پەرە دەدات بەتواناکانی ژنان لە بوارە جیاوازەکاندا، هەروەها وا دەکات ژن بخاتە سەر کارو پیشەو لە ماڵ و گۆشەگیری ڕگازریان بکات و بتوانیت لەم ڕێگەیەوە کارێک بۆخۆی بکات و ببێتە سەرچاوەی بژێوی ژیان بۆی.”\nبەشداربوویەک لە خولی درومانیەکەی هەڵەبجە دەڵێت ” زۆر سوودم بینی چونکە ئێستا بەتەواوی دەتوانم بلێم فێری کارەکە بووم، هەروەها زۆر ئاسودە بووم لەگەڵ کارمەندو مامۆستاو ڕاهێنەرەکەدا بەو شێوازی کارکردنە لەگەڵماندا.”


دراو و پاسپۆرتی کوردستان، دیزاینی گرافیستی ڕۆژهەڵاتی ئامادەی پێشوازیی لەدایک بوونی دەوڵەتی کوردین | Roji Kurd ڕۆژی کورد\nHome ھەواڵ کوردستان دراو و پاسپۆرتی کوردستان، دیزاینی گرافیستی ڕۆژهەڵاتی ئامادەی پێشوازیی لەدایک بوونی دەوڵەتی...\nدراو و پاسپۆرتی کوردستان، دیزاینی گرافیستی ڕۆژهەڵاتی ئامادەی پێشوازیی لەدایک بوونی دەوڵەتی کوردین\nڕۆژی کورد: ئاسۆ مامزادەی، هونەرمەندی گرافیستی و دیزاینێری خەڵکی شاری بۆکان لە کوردستانی ڕۆژهەڵات و دانیشتووی کوردستانی باشوور، لە مێژ ساڵە، دراو و پاسپۆرتی بۆ کوردستانی سەربەخۆ ئامادە کردووە، بەڵام ئەو هەوڵە تا ئێستاش بە هۆی ڕانەگەیێندرانی دەوڵەتی کوردستان، لە ناو خۆزگەی لەدایک بووندا دەژیا. ئێستا و دوای ڕاگەیێندرانی ڕێکەوتی بەڕێوەچوونی گشت پرسی بۆ سەربەخۆیی، خۆزگەی ئەو دوو کارە گرنگ و نەتەوەییە، لە لەدایک بوون نزیک بۆتەوە، لێ ئایا دوای گشتپرسی، سەربەخۆیی ڕادەگەیێندرێت یان بە هەوڵی چڕ و ژەنگاویی نەیاران، پووچەڵ دەبێتەوە؟\nئاسۆ مامزادە، پێشتر لە وتووێژێک لەگەڵ ناوەندی ڕۆژی کورد، لەمەڕ دیزاینی دراو و پاسپۆڕتی کوردی گوتبووی: “بەڵێ، من لە ساڵی ١٩٩٤ەوە ئەو بیرۆکەیەم بۆ هات و هەر ئەو کات چەند تەرحێکم هەر بە دەست لێدا و پاشان کە فێری کۆمپیوتێر و بەرنامەی فۆتۆشاپ بووم وردە وردە دەوڵەمەندترم کرد و تا ئێستاش بەردەوامم. دەوڵەتی کوردستان خەونی هەموومانە و ئەو پڕۆژەیەی منیش هەنگاوێکە بۆ نزیکبوونەوە لەو خەونە. ساڵی ٢٠٠٨ ئەو پارەیەی کە بە وێنەی شەڕەفخانەوە دیزاینم کردبوو لە ماڵی شەڕەفخان لە هەولێر کە دوکتور فەرهاد پیرباڵ کردییەوە، لەلایەن مامۆستای خۆشەویستم مامۆستا نامۆوە پەردەی لەسەر لادرا. ڕاگەیاندنەکانیشی لێبوو بەڵام ئەوکات بایەخێکی ئەوتۆی پێنەدرا، بەڵام ساڵی ٢٠١١ کە پارەکانی دیکەشم بڵاو کردەوە دەنگندانەوەی زۆری هەموو و لە زۆربەی بڵاڤۆک و کەناڵە ناوخۆییەکانی باشوور و جیهان وەکوو سومەریە و ئەلجەزیرە و ڕۆیتێرز و ئەلعالەم و …. ئاوڕی جیددی لێ دراوە.”\nئەو هونەرمەندە ناسراوە کوردە لە درێژدا دەڵێ: “ئێستاش گۆڕانکاریی زۆرم بەسەر دیزاینەکان دا هێناوە و بەردەوام لە گۆڕانکاری دان و پڕۆژەکە هەر بە پارە کۆتایی نایەت و دیزاینی پاسپۆڕت و ڕەگەزنامە و هەموو ئەوراق و ئەسنادی ئیداری و کاروباری میرییە، هەروەها مەدالیای پلەکانی ناو هێزی پێشمەرگە و یونیفۆڕمی تایبەتیی هێزە ئەمنییەکان و دەیان شتی تر، لە هەموویان لە موتیڤە کۆنەکانی سەر شوێنەوارەکانی کوردستان و بەڕە و شتە کولتوورییەکانی خۆمان کەلکم وەرگرتووە و لە هێندێکیشیان دا موتیڤی ئاشووریشی تێدایە وەک ڕێزێک بۆیان کە لەگەڵ کورد لە کۆنترین نەتەوەکانی ناوچەکەن.”\nبەپێی چەند وتووێژێکی نوێی مامزادە لەگەڵ ڕاگەیێنە کوردییەکان، دیزاینی کۆتایی و سەرەکی تا ئێستا نەخراوەتە ڕوو و لە کاتی ڕاگەیێندرانی دەوڵەتی سەربەخۆی کوردی دەخرێنە ڕوو.\nPrevious articleکەمپەینی کورد، داواکارییەک ڕوو لە کوردستانیان بڵاو دەکاتەوە\nNext articleناوی کۆڕگێڕەکان و دەقی بەرنامەکانی سمیناری ڕەوش، ڕاوێژ، ڕێگا، ڕاگەیێندرا